тавсия / Теглар бўйича қидирув / Fikr.uz\nИлм-фан 3 август 2017, 17:19\n9-sinf bitiruvchilarini ta’limning keyingi bosqichiga kuzatish hamda o‘quv yilining yakuniga bag‘ishlangan tadbirlarni o‘tkazish yuzasidan tavsiya\nToki yuragingizda o‘t, bilagingizda kuch-qudrat bor ekan, O‘zbekiston jahon hamjamiyatida o‘z o‘rnini egallab borayotgan bugungi kunda “Biz kimmiz, kimlarning avlodimiz?” degan da’vatga hamisha munosib bo‘ling.\nМаданият ва маърифат 2 август 2017, 16:33\n1. Отанг сенга танбеҳ берганида у сени кариҳ кўрмайди.\n2⃣. Отанг сенга босим қилганида у сени ўсишингни истайди.\n3⃣. Отангни жим турганини кўрганингда у сени келажагинг ҳақида бош қотираётган бўлади.\nСаломатлик 4 май 2017, 17:39\nПойабзал узоқ вақт хизмат қилсин, десангиз…\nСаломатлик 19 апрел 2017, 10:41\nПойабзалнинг яхшисини сотиб олсангиз ва тегишлича чоралар кўрсангиз узоқ вақт хизмат қилади. Лекин қандай чоралар кўриш керак? Асосий қоидалар билан ўртоқлашмоқчимиз.\n“Микроскоп”: қуёшдан сақловчи воситаларнинг афзалликлари ва зарарлари\nСаломатлик 19 апрел 2017, 10:38\nБаҳорда қуёш нури терига кучли таъсир қилиши сир эмас. Аслида қуёшнинг инсон саломатлигига ижобий таъсири катта. Қуёш D витамини тақдим этади, инсон руҳиятини кўтариб, яхши кайфият бағишлайди. Қон айланишини яхшилайди, сочларнинг ўсишига ёрдам беради.\nЎсимлик ёғининг рўзғордаги 8 фойдаси\nСаломатлик 10 апрел 2017, 15:23\nСалату таомларимизга маза берувчи барчамизга таниш бўлган ўсимлик ёғи нафақат ошхонада, балки рўзғорнинг бошқа соҳаларида ҳам ёрдамчингиз бўлиши мумкин.\nУй ҳавосини хушбўй қилиш йўллари\nСаломатлик 10 апрел 2017, 15:21\nУйга киришингиз билан нафасни қайтарадиган ёқимсиз ҳидни сезишдан ёмони йўқ. Қуйидаги маслаҳатларимиз уйингизни тозалик ва поклик ҳидлари билан тўлдиришга ёрдам беради.\nҲаммасига улгуриш учун 4 маслаҳат\nСаломатлик 23 март 2017, 10:54\nВақт жуда қизиқ нарса: агар биз бирор зерикарли иш бажараётган бўлсак, у жойида тўхтаб қолиш хусусиятига эга ва агар биз кўп ишларни уддалашимиз керак бўлганда эса, ёруғлик тезлигида учиб ўтади. Баъзан ўз вақтида бажариш учун уйқудан ва овқатланишдан воз кечишга тўғри келади. Лекин бундай воз кечишларга йўл қўймаслик учун вақтни тўғри режалаштириш етарли.\nСаломатлик 4 январ 2017, 17:46\nУйдаги нохуш ҳидлардан қутуламиз\nСаломатлик 4 январ 2017, 17:30\nУйдаги нохуш ҳиддан қутулиш учун биринчи навбатда унинг манбасини топиш зарур. Фақат шу йўл билан хонадонингизга тоза ҳавони қайтариш мумкин.\nЯпонча тизим: уй йиғиштиришнинг оқилона усули\nСаломатлик 4 январ 2017, 17:25\nМари Кондо – тартибга келтириш борасида ўзининг ноёб услуби билан машҳур бўлган япониялик мутахассис. Бу услуб ёрдамида сиз ҳар қандай тартибсизликларни осонгина бартараф этасиз. Биз унинг сизга Янги йил арафасида уйни йиғиштиришда қўл келадиган бир нечта қоида ва маслаҳатлари билан таништирмоқчимиз.\n2017 йилда урфда бўладиган соч турмаклари\nСаломатлик 4 январ 2017, 17:10\nКириб келган йилда исталган дидга мос тушувчи соч турмаклари урфда бўлади. Улардан кўпини ўзингиз мустақил ярата оласиз. Ушбу мақолада турли узунликдаги сочлар учун 2017 йилда урфда бўладиган соч турмаклари ҳақида маълумот берамиз. Улар орасидан албатта ўзингизга мос келадиган вариантни топасиз, деб умид қиламиз.\nТишларни уй шароитида оқартиришнинг 7 усули\nСаломатлик 19 декабр 2016, 17:26\nЎз қўлларимиз билан оқартирувчи паста\n1 чой қошиқ куркума кукунини шу миқдордаги тоза кокос ёғи ва 2—3 томчи ялпиз ёғи билан аралаштирамиз. Оддий тиш пастаси каби қўллаймиз. Бундай аралшма эмални асрайди, тишни оқартиради ва оғиз бўшлиғини мусаффо қилади.\nСаломатлик 19 декабр 2016, 17:18\nБаъзан бирор қарор қабул қилиш, уни амалга оширишдан қийинроқ бўлади. Иккиланаверамиз, иккиланаверамиз. Кўйлакнинг қорасини кийсаммикан, қизилиними? Мошхўрда қилсаммикан, маставами деган оддийгина беқарорликдан тортиб шу йигитга турмушга чиқсаммикан, йўқми, ажрашсаммикан ё яна бироз сабр қилайми деган муҳим иккиланишларгача ҳар биримизга таниш. Қарор қабул қилмай вақтни чўзаверамиз, аниқ бир гап айтмай, мужмал жавоблар қиламиз. Бу маълум муаммоларни юзага келтиради. Шу сабабли қандай қилиб дадил қарор қабул қилиш борасидаги маслаҳатларимизга қулоқ тутинг.\nЁш кўриниш учун терини парваришлаш қоидалари\nСаломатлик 19 декабр 2016, 17:04\nҲар бир аёл ёш ва чиройли кўринишни хоҳлайди. Бу мақолада, тери қаришининг олдини олувчи гўзаллик сирлари тўғрисида оддий маслаҳатлар ҳавола этилган.\nКремлар қутисидаги белгилар нимани англатади?\nСаломатлик 19 декабр 2016, 16:59\nБиз BB ва CC кремларига одатланишга улгурмасдан, ишлаб чиқарувчилар аллақачон DD ва EЕ кремларини ҳам ихтиро қилишди. Бу белгилар нимани англатиши, кремлардан кимлар ва қандай фойдаланиш кераклиги тўғрисида маълумот бермоқчимиз.\nЧой ичишнинг 7 қоидаси\nСаломатлик 19 декабр 2016, 16:49\nЧой жудаям кўп антиоксидантларга эга, мўътадил истеъмол қилингандан у имун тизимини яхшилайди ва юрак – томир касалликларини олдини олади.\nДориларни чой билан ичиш ярамайди.\nОч қоринга истеъмол қилиб бўлмайдиган 5 маҳсулот\nСаломатлик 19 декабр 2016, 16:28\nОлимлар томонидан баъзи маҳсулотларни оч қоринга истеъмол қилиш организмда ҳар хил касалликлар келтириб чиқариши аниқланди. Масалан, оч қоринга ширинлик ейиш кўриш қобилиятини пасайтирса, бананлар эса, юрак ва томир касалликларини келтириб чиқаради. Ички органларингизни хавф-хатарга қўймаслик учун, нонуштада истеъмол қилиш мумкин бўлмаган зарарли маҳсулотлар тўғрисидаги ушбу мақолани ўқиб чиқинг!\nМаникюр салонларининг бизга яширин нохуш жиҳатлари\nСаломатлик 19 декабр 2016, 16:19\nМаникюр салонига биз дам олиш ва гўзал бўлиш учун келамиз. Лекин, маникюр салонларининг биз билмаган, соғлиғимизга хавф солувчи муаммолари борлигини кўпчилик хаёлига ҳам келтирмайди. Хўш, булар қандай муаммолар экан?\nБенуқсон кир ювиш сирлари\nСаломатлик 13 декабр 2016, 16:20\nАгар сиз буюмларингиз ювилганидан кейин ҳам ўзининг ажойиб кўринишини сақлаб қолишини ва сизга узоқ вақт хизмат қилишини хоҳласангиз, қуйидаги маслаҳатларга амал қилинг.


Унда давлат ва жамоат ташкилотлари, мамлакатимизда фаолият кўрсатаётган хорижий дипломатик корпус ҳамда халқаро ташкилотлар ваколатхоналари вакиллари, санъат йўналишидаги олий ва ўрта махсус таълим муассасалари профессор-ўқитувчилари, талабалар ҳамда мусиқа ихлосмандлари қатнашди.\nЎзбекистон Республикаси Маданият ва спорт ишлари вазирлиги, “Камолот” ёшлар ижтимоий ҳаракати, Ўзбекистон миллий симфоник, камер, халқ чолғулари оркестрлари жамоалари бирлашмаси ҳамкорлигида ташкил этилган мазкур тадбирдан кўзланган асосий мақсад ёш авлодни миллий ва жаҳон мусиқа санъатининг юксак намуналаридан баҳраманд этиш, уларнинг истеъдодини камол топтириш ва ҳар томонлама қўллаб-қувватлаш, опера санъатини ёшлар ўртасида кенг оммалаштиришдан иборатдир.\nДавлатимиз раҳбарининг 2014 йил 6 февралдаги “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарори бу борадаги ишлар кўламини янги поғонага кўтарди.\nЮртимизда ёш авлодни ҳар томонлама етук ва баркамол вояга етказиш, уларнинг маънавиятини юксалтириш, онгу шуурида она-Ватанга чексиз меҳр-муҳаббат туйғуларини шакллантириш, шунингдек, аждодларимиздан қолган беназир мусиқий асарларни ёшлар қалбига сингдириш борасида амалга оширилаётган ибратли ишлар ўзининг ёрқин самарасини бермоқда. Айниқса, Президентимизнинг 2008 йил 8 июлдаги “Болалар мусиқа ва санъат мактабларининг моддий-техник базасини мустаҳкамлаш ва уларнинг фаолиятини янада яхшилаш бўйича 2009 — 2014 йилларга мўлжалланган Давлат дастури тўғрисида”ги қароридан сўнг юртимизнинг барча ҳудудида бири-биридан муҳташам санъат кошоналари бунёд этилиб, уларда ўзбек мумтоз ҳамда жаҳон санъатининг нодир турлари ёшларимизга чуқур ўргатилмоқда. Хусусан, машҳур итальян операси ҳам навқирон авлод вакилларининг энг севимли машғулотларидан бирига айланган. Шу боисдан операга ихлосманд ёш санъаткорлар сафи йилдан-йилга кенгайиб бораяпти. Энг муҳими, улар мумтоз санъат намуналарини шу даражада маҳорат билан ижро этишаяптики, ёшларимиз иқтидори нафақат мамлакатимиз бастакорлари, балки дунёнинг кўзга кўринган забардаст опера хонандалари ҳамда мутахассислари томонидан ҳам алоҳида эътирофини топмоқда.\nДарвоқе, барча соҳалар сингари санъат ҳам кишидан катта истеъдод ва маҳорат талаб қилади. Айниқса, ўзида бир қатор жанрларни мужассам этган опера санъат йўналишлари ичида энг мураккаби ва гултожидир. Шунинг учун ҳам маданияти юксалган халқларда ушбу ижро тури алоҳида қадрланади.\nПойтахтимизда ниҳоясига етган ёш опера ижрочиларининг “Ёшлик баҳори” республика кўрик-фестивали ҳам ўғил-қизларимизнинг иқтидорини кенг намойиш этишга хизмат қилди. Хусусан, мазкур мусиқа анжумани юртимиздаги кўплаб ёш истеъдодларни кашф этиб берди.\n— Мамлакатимиз иқтидор эгаларига жуда бой, — дейди Ўзбекистон Республикасида хизмат кўрсатган артист, Алишер Навоий номидаги Давлат академик катта театри хонандаси Рамиз Усмонов. — Ушбу фестивалда қатнашган кўплаб ёш ижрочиларимиз салоҳияти ҳам буни яққол тасдиқлаб турибди. Уларнинг билими, маҳорати, интилишлари ва таъбир жоиз бўлса, олтин овозлари ҳар бир санъат ихлосмандида катта қизиқиш уйғотди.\nУмуман олганда, Ўзбекистон давлат консерваториясида бўлиб ўтган ушбу санъат байрамида ёшларимиз жаҳонга машҳур опералардан ариялар, романслар ижро этишди. Таниқли композиторлар, хонандалар, концертмейстерлар ва бошқа мутахассислар иштирокида маҳорат дарслари ўтказилди. Шунингдек, пойтахтимизнинг диққатга сазовор жойларини томоша қилишди.\nКўрик-фестиваль натижаларига кўра, Ўзбекистон давлат консерваторияси талабалари Фарангиз Шамсиева 1-ўрин, Беҳзод Давронов 2-ўрин ҳамда Ангелина Аҳмедова 3-ўрин соҳиби бўлишди. Қолаверса, турли йўналишлар бўйича ёш иқтидор эгалари аниқланиб, рағбатлантирилди.\n— Тадбир доирасида кўплаб истеъдодли тенгқурларим билан танишдим, — дейди фестиваль ғолибаси Фарангиз Шамсиева. — Албатта, бу юртимизда амалга оширилаётган ёшларга оид давлат сиёсатининг яққол самарасидир. Ушбу муваффақиятим эса мени халқаро миқёсдаги танловларда ғолиблик сари руҳлантириши табиий.\nКонцертда ёш ижрочилар томонидан ўзбек ва жаҳон композиторларининг энг сара асарларидан намуналар куйланди.\nМазкур рукндаги бошқа мақолалар: « «Ичан-Қалъа»: Дунё сайёҳларини ҳайратга солган мерос\tБебаҳо меросимиз кўзгуси »


Абдулла Орипов. Кўрган-билганларим - Behzod Fazliddin\nЖамият ва маънавият Ижод ва эътиқод Иқтибос Ўзбек адабиёти Янги ўзбек адабиёти\nИюнь 3, 2019 Июль 14, 2019 Sayt muallifi\t0 изоҳлар\nМенинг туғилиб ўсган, болалигим ўтган жойлар Қарши (қадимги Насаф) шаҳридан беш-ўн чақирим шимолроқ томондаги Қўнғиртов этакларидир. Қўнғиртов дегани у ерда дов-дарахт йўқлиги, кўринишининг кулранг-қўнғир тусда бўлганлигидандир. Қўнғиртовда ягона шўр сувли булоқ бор, уни Қўтирбулоқ дейдилар. Чунки унинг шўр, тузлик сувидан одамлар турли дардларига шифо топиб юрадилар. Геолог дўстларимизнинг айтишларига қараганда, у ниҳоятда эски тоғнинг қолдиғи, чўкиртаклари экан. Бу тоғнинг нариги томони Самарқанд, бериги томони Бухорои шарифга юз тутиб турибди. Боболаримизнинг айтишича, қайси бир замонларда Навоий бобомиз Самарқанддан Бухорога ана шу Қўнғиртовни ошиб ўтган эмишлар. Албатта, бу гаплар халқнинг хотирасида ўқтин-ўқтин чақнаб турадиган хаёл учқунлари бўлиши мумкин. Қишлоғимизнинг номини Некўз дейдилар. Унинг маъносини мен яхши билмайман. Ҳар ҳолда, у қадимий ўзбек уруғларининг бир шохобчаси бўлиши мумкин. Дарвоқе, Амир Темур бобомизнинг оналарини Некўзбегим ҳам деганлар.\nОта тарафдан катта боболарим Норбой бобо, Боймурод бобо, Убайдулло боболар бўлишган. Ундан кейин менинг отам Ориф бобо. Она тарафимдан бобомни Эрдона карвон деганлар. У киши, чамамда, қандайдир карвончилик билан машғул бўлган.\nҚишлоғимизда сув ниҳоятда тақчил эди. Қашқадарёдан тортиб келинган иккита ариқ бўлиб, бирини Хомариқ (Хонариқ ҳам бўлиши мумкин), иккинчисини Ғаданг дейишган. Ғаданг арабча сўз, маъноси ёйнинг ўқини билдиради. Гўё Қашқадарё эгик камон бўлса, Ғаданг ундан отилган ўқ каби. Лекин бу ариқларга сув жуда қийинчилик билан чиқар, шу сабаб одамлар ариқни тинимсиз чуқурлаштиргани-чуқурлаштирган эди. Бу жараённи ҳайров дер эдилар. Сув этарли жойда албатта у-бу нарсалар экиларди, тоғнинг этаклари лалмикор эрларда эса асосан буғдой, арпа этиштириларди. Аёнким, бу поёнсиз қир-адирларда чорва кўп эди. Туя, йилқи, қўй дегандай. Қудуқларнинг суви батамом шўр, ичишга яроқсиз. Лекин уни негадир мол-ҳол ичиб юраверарди. Айниқса, баҳор пайтларида бу ерларга ёғин кўп тушар, Қўнғиртов этаклари минг ўт-ўлан, чучмою қизғалдоқлар билан, қуёнтовуғу исмалоқ билан, каррагу ҳазориисфанд билан, қўзигуллар билан қопланар, атроф-теварак жаннатий бир манзара касб этарди. Сел сувлари тўпланиб қолган кичик-кичик кўлларни «қоқ» дейишарди. Унинг тоза сувини одамлар ташиб ичишар, бола-бақра чучмомою исмалоқ, замбуруғ териб, Қўнғиртов этакларида кунларини кеч қилар эди. Бу ерларга баҳорда турна тушарди. Турналар ўт-гиёҳларни териб еб, қўй-қўзиларнинг орасида бемалол, беҳадик юраверишарди. Шунингдек, Қўнғиртовда у пайтлари кийик кўп эди. У кийикларнинг зоти, кейин билишимча, хонгули экан. Улар ҳозир Бухоро атрофидаги қўриқхонада сақланиб қолган. Емиши бор эди, шекилли, бўри, тулки, шақал ҳам кўп эди бу жойларда. Кейинчалик, атроф-теваракни одамлар ишғол қилиб олишгач, ёввойи ҳайвонлар ўз-ўзидан йўқолдилар. Турналар, лайлаклар келмай қўйди. Кийикни эса ҳазрати Инсоннинг ўзи еб битирганига ўзим гувоҳман.\nОтам раҳматлик колхозда раис бўлиб ишлар, райкомнинг котиблари (айниқса, ўрис котиблар) қишлоғимизга тез-тез ташриф буюришиб, усти очиқ газик машиналарда кўпинча тунда кийик овига чиқишарди. Кийик жонивор кечаси қоронғида машина ёруғига рўпара келганда кўзи қамашиб жойида таққа тўхтаб қоларди. Ана ўшанда уни отиб олсаям бўлади, тутиб олсаям бўлади. Эсимда, бир сафар ўша котиблардан бири овга чиқиб, ўн иккита кийикни отиб, машинага босиб келишган эди. Улардан биттасини уйда қовуриб ейишди. Кийикнинг гўшти қизғиш бўлиб, ғоятда иссиқликдир.\nЎшанда онам раҳматлик ҳалиги овчи котибларни ўзича ўкиниб-ўкиниб қарғагани ҳамон ёдимда. «Нафсингга ўт тушгур, кийик есанг биттасини е, ўн иккитасини ўлдириб нима қиласан», дерди онам. Улар қолган кийикларни машинага босиб, шаҳарга кетишарди. Салдан кейин Қўнғиртов ҳарбийлар ихтиёрига ўтиб, улар машқ қиладиган жойга айланди. Қўнғиртовни окоп-траншея қазиб, тилка-тилка қилиб ташладилар. Ҳамма ёқда танклар ўрмалаб, бомбалар портлаб ётарди. Бундай жойларда ҳатто юмронқозиқ ҳам қолмаган эди. Кейинчалик ҳарбийлар у жойларни ташлаб кетишди.\nЎша Қўнғиртовда бизнинг болалик йилларимиз ўтган. Баҳор келганда ҳавони ўт-уланнинг ёқимли хушбўйи қоплар, шаррос ёмғир қуйганда биз тоғ чўққиси унгуридаги кичик-кичик ғорларга бекиниб олардик. Ўша юксакликдан шимол тарафдаги ям-яшил бепоён кенгликларни томоша қилар эдим, тўйиб-тўйиб нафас олар эдим. Айниқса, бу жойларда жануб кечалари, юлдузли осмон ниҳоятда гўзал бўлар эди. Тим қора осмонда қўл чўзсанг етгудек улкан-улкан новвотранг юлдузлар чарақлаб туради. Ҳаётимда бундай гўзал манзараларни кейин учрата олмадим.\nҚишлоғимизда қудуқ суви ичишга яроқсизлигини айтиб ўтдим. Биз чучук сувни тўрт чақирим наридаги Эшонқудуқ деган қишлоқдан ташиб келар эдик. Эшакка тўртта кўзани кажава қилиб ортиб олардик. Кўзалар бир-бирига тўқишиб синиб кетмаслиги учун алоҳида ёғоч қолипларда жойлаб қўйиларди. Бу қолипларнинг яна бир яхши томони шуки, кўзанинг дастаси синиб мўндига айланиб қолганда ҳам уни қолипга жойлаб, бемалол ишлатавериш мумкин. Бир куни икки маҳал сувга чиқардик, айниқса, саратон кунлари Эшонқудуққа қатнаш ўлгудай зерикарли бўларди. Юрагим сиқилиб кетганидан бир нималарни минғир-минғир тўқиб, ўзимни овутардим, шекиллик.\nЭнди гапни берироқдан бошласак, бу дунёнинг воқеа ва ҳодисалари хотирамда тўрт-беш ёшларимдан бошлаб қолган. Урушдан қайтмаганларнинг азаларию қайтган майиб-мажруҳ қишлоқдошларимнинг қўлтиқтаёқни тўқиллатиб юрганлари эсимда. Очарчилик, одамларнинг кунжара еганларини кўп кўрганман. Балки вақти-соати етиб, мен бу кечинмаларимни батафсил ёзарман. Чунки ҳозир мана шу саҳифаларга сиғмайдиган ранг-баранг хотираларим жуда кўп. Биз оилада тўрт ўғил, тўрт қиз ўсганмиз. Акаларим Бухоро, Тошкент олий ўқув юртларида тил-адабиёт факултетларида ўқишарди. Табиийки, улар кўтариб юрган китобларнинг аксарияти бадиий адабиёт намуналари эди. Менинг аллақачон саводим чиққан, китобларни шариллатиб ўқий олардим. Мен бугунги кунда ғоятда ажабланиб шуларни эслайман. Негадир болалигимда хотирам ниҳоятда кучли эди. Бир ўқиганим эсимда қолаверар эди. Радио, телевидение ёхуд бошқа томошалар бўлмаганидан кейин эрмагим китоб эди-да. Дуч келган нарсани ўқиб, дуч келган нарсани ёдлаб олардим. Бу китоблар орасида халқ достонлари ҳам, Навоий бобомизу Пушкиндан таржималар ҳам, Ғафур Ғулом, Ҳамид Олимжон шеърияти ва яна бошқа кўп рўмону қиссалар бўларди. Дарвоқе, қиш кунларида тўйларга қўшни туманлардан номдор бахшилар келиб, тонг отгунча достон айтишарди. Биз болалар бахшини тинглай-тинглай бир-биримизга биқинишиб ухлаб ҳам қолар эдик. Янглишмасам, ўшанда Умур шоир деган бахшининг достонларини кўп эшитганман.\nБир қўшнимиз ғоят покдомон Камолхон эшон деган киши бўларди. Раҳматликнинг онасини Биби момо дердилар. Билмадим, улар балки Каттақўрғон ёқлардан келиб қолишган. Биби момо ўта даражада саводхон буви эдилар. Онам раҳматликка эргашиб, уларнинг суҳбатига қатнашиб қолардим. Биби момонинг катталиги сандалдек келадиган китоби бор эди. Китобни Навоий-китоб дердилар. Биби момо Фарҳоду Ширин, Лайлию Мажнунларни чунонам қироат билан ўқирдики, маъносини кўпам тушунмасам ҳам қироатдан маза қилардим.\nЭнди биринчи шеърлар ёза бошлаганимга нима туртки бўлганини аниқ билмайман. Ҳар ҳолда, сўзларни қофиялашга ишқибоз бўлиб қолганим эсимда. Балки зерикканимдан, балки завқим тошиб, ниманидир ёзгим келаверарди. Фикр эса йўқ. Ёзмасликнинг ҳам иложи йўқ. Шунинг учун она, ота, мактаб, бригадир Нодир каби гапларни ўзимча шеърга солиб айлантириб юрардим. Ундан ташқари, яна бир қизиқ детал. Мендан катта акам, ҳозир у қишлоқ хўжалиги соҳасида профессор, шеър ёзиб, муттасил «Ленин учқуни» газетасига жўнатиб турарди. Газетадан келган жавоб хатини акамга билдирмай ўқирдим. Хатда жумладан бундай гаплар ёзилган бўларди: «Абдураззоқжон, шеърингизнинг мавзуи яхши, лекин қофия-туроқлари чатоқ ва ҳоказо». Кейин мен қофия-туроқни ўрганиш учун роса китоб титардим. Акам бўлса, унга келган жавобни мен ўқиганимдан бехабар, мен қайта елимлаб қўйган конвертни очиб ўқир, «нима ёзибди» деб сўрасам, жаҳл билан «ишинг бўлмасин» деб хатни бурда-бурда қилиб йиртиб ташлар ё бўлмаса ёқиб юборарди.\nУ маҳаллардаги менинг шеърларим мавзу тарафдан ҳам, шаклий жиҳатдан ҳам, албатта, тақлид эди. Ўқиган шеърларимда ҳамма шоир асосан Сталин, Москва-Кремл ҳақида ёзишарди. Мен ҳам «ё бисмилло» деб ўшаларни куйлай бошлаганман. Бир куни хонадонимизга район раҳбарлари меҳмон бўлиб келишди-ю, чамамда мусалласхўрлик ҳам қилишди. Уларнинг баъзилари менинг шеър ёзиб юрганимдан хабардор экан шекилли, дафъатан чақириб, менга «шеър ўқи» деб қолишди. Мен «Кремл деворлари» деган шеъримни тантанали равишда ўқидим. Яқинда юз ёшни қоралаб қазо қилган Ҳамроқул ота Мамедов эди шекилли (ўшанда райижроқўм раиси), кайфияти баландмикан, дадиллиги қўзиб, «Ўғлим, ўзинг Кремлни кўрганмисан?» – деб қолди. Мен «йўқ» дедим. У киши «Бўлмаса, кўрмаган нарсангни бундай кейин ёзма!», деб қолди. Ўшанда еган дашномим менга ҳозиргача дарс бўлиб келаётир.\nМактабни олтин медал билан битирдим. Акаларим турли шаҳарларга ўқишга кетиб қолгани учун отам мени қўйиб юборгиси келмади. Бу орада Зарафшондан Эски Ангор канали қазилиб, қишлоғимизга бир дарё сув оқиб келган, одамлар катта қувонч билан боғ-роғлар яратишга киришиб кетишган эди. Бизнинг боғимизда эллик тупдан ортиқ сархил олма навлари, узуму анжир ва бошқа мевали дарахтлар гуркираб ўсиб, мўл-мўл ҳосил бериб ётарди. Отам белкурагу кетмонни кўтариб, боғни парвариш қилар, мен отамга доимий ёрдамчи эдим. Хуллас, 1958 йили Тошкент давлат университети филология факултетининг журналистика бўлимига келиб қолдим.\nШеърларим аввал туман, вилоят газеталарида босилиб турган бўлса-да, биринчи марта республика газетасида «Ленин учқуни»да «Қушча» деган шеърим босилиб чиққан. Мен шеърим чиққан кун бу газетани «Тўқимачилар саройи» кинотеатрининг «Қизил бурчаги»да кўриб қолганман. Бу орада қанчадан қанча шеърларим, тўпламларим чоп этилди. Бироқ илк шеърим босилиб чиққан ўша дақиқалар, унинг қувончи сира-сира эсимдан чиқмайди. Балки бу ҳам адабиётдаги биринчи муҳаббат нашъасидир.\nУниверситетда адабий жараён ғоятда қизғин эди. Адабиётимизда из қолдирган ва қолдираётган кўпдан кўп ижодкорлар ўша йиллари дорилфунуннинг турли курсларида таҳсил олишарди. Барчанинг номини санаб ўтиришим шарт эмасдир. Улар ўзлари ёзган таржимаи ҳолларидан билиб оларсиз.\nФакултетимизда адабиёт тўгараги муттасил фаолият кўрсатарди. Озод Шарафиддинов, Матёқуб Қўшжонов каби устозларимиз биз билан соатлаб машғулот олиб борардилар. Айниқса, Озод Шарафиддинов жуда дадил эди. Москвада бирор асарни қоралаб қолишса, ўша асарни дарҳол ўқиб-ўрганиб, ўзимизча баҳосини берардик. Масалан, бадном қилинган Борис Пастернак ҳақида «у ёмон шоир эмас» деган хулосага келганмиз.\nШеърларим матбуотда тез-тез босила бошлади. Озод аканинг «Оқ йўл»и билан «Шарқ юлдузи»да шеърларим чиқди. Ёзувчилар уюшмасида мушоиралардан бирида «Муножотни тинглаб», «Бургут» деган шеърларимни ўқидим, ўша куни Абдулла Қаҳҳор назарига тушдим. Миртемир домла атрофида кўп шогирдлари қатори сабоқ олдим. Шайхзодадек донишманд устозга эргашиб у киши шеър ўқиган минбардан мен ҳам шеър ўқидим. Эсимда, Эски шаҳардаги ҳозирги «Турон» кутубхонасида ўқиган шеърларимни тингловчилар жуда илиқ кутиб олдилар. Учрашувдан қайтаётганимизда Шайхзода домла билагимдан тутиб, «Шоир, сизга битта гапим бор. Эҳтиёт бўлгайсиз, ишқилиб қарсаклардан талтайиб кетмасангиз бўлгани» деган. Бу гаплар ҳам менинг қулоғимга қўрғошиндай қуйилиб қолди.\nБу орада китобларим кетма-кет нашр қилинди. Устоз Ғафур Ғулом қатнашган давраларда шеърларини ўз оғизларидан неча-неча бора эшитдим. Бир сафар Ғафур ака елкамга қоқиб, «Кеча телевизорда шеър ўқиган бола сенмисан. Ёзавер, ўғлим» деганларини ҳеч қачон унутмайман. Ва ниҳоят бир куни мени Ойбек домла йўқлаётганини айтиб қолишди. Бу улуғ зот беморроқ бўлганлари сабабданми ёки салобатлари ғоят буюклигиданми, хонадонларига ҳар қандай қаламкаш юрак ютиб боролмас, баҳайбат чўққига боққандай домлани узоқроқдан томоша қилиб юрардик. Ойбек домла билан учрашувларимни ҳамда кечирган ҳаяжонларимни қоғозга туширсам бир рисола бўлар. Домлага «Арманистон» деган шеъримни ўқиб берганимда «ингичка, ингичка» деб қўйганларини эслайман. Бу хитоб шеърингизда нозик қочиримлар бор дегани бўлса керак, деб ўйлайман. Ойбек домла кейинги сафар чорлаганларида қўлимга Ўзбекистон Ёзувчилар уюшмасига аъзоликка тавсия қоғозини тутқаздилар. Иккинчи тавсия Миртемир домладан келди. Шу йўсинда уюшмага Комил Яшин раисликларида аъзо бўлиб кирдим.\nСўнг турли матбуот идораларида хизмат қилдим, катта-кичик мукофотларга, халқ шоири унвонига сазовор бўлдим. Мустақиллик йилларимизнинг буюк инъоми Ўзбекистон Қаҳрамони унвонига ҳам лойиқ топишди. Асосий иш фаолиятим ижод ва ижодий соҳага тегишли хизматлар билан ўтаётир.\nЭнди очиғини айтганда, камтарингина бир ижодимиз борлиги учунгина юқоридаги таржимаи ҳолимизга эҳтиёж сезилипти. Демак, энди асосий гап ижод атрофида бўлмоғи лозим. Энг аввал шуни уқтириб айтмоғим лозимки (махсус илтимос ёки топшириқ туфайли ёзилган айрим шеърлардан ташқари), менинг деярли ҳар бир шеърим ҳаётдаги маълум бир воқеа, ҳодиса билан боғлиқ, жўнроқ қилиб айтганда, ҳар бирининг турткиси бор. Масалан, «Аёл» деган шеърим урушдан қайтмаган амакиларимнинг беваларига бағишланган. Мен уларнинг изтиробларини кўриб, кузатиб улғайганман. Ёхуд «Ўзбекистон» қасидасининг ёзилиши-чи? Бунинг ёзилишига нима туртки бўлган, дейилиши мумкин. Гап шундаки, Ватанинг бутун Совет Иттифоқи деб уқтириб турилган бир пайтда, менга Ўзбекистон нима бўлди экан, деган савол юрагимнинг тубида пайдо бўлиб, ҳойнаҳой, «Ватаним – Ўзбекистон» деб шеър ёзган бўлсам, тилимизнинг ҳар қадамда ерга урилаётганини кўриб «Она тилимга» номли шеърни ёзганман. Ишхонамиз ёнида бир сассиқ ҳовуз бўлиб,\nунда уч-тўртта тилла балиқ оғзини каппа-каппа очганча ўлар ҳолда кун ўтказарди. Бошқа шоирлар қатори ўша балиқларнинг ҳолига ачиниб, мен ҳам «Тилла балиқча» деган шеър ёзиб, балога қолганман. Эмишки, сассиқ ҳовуз деганда совет тузумини назарда тутганман. Демакким, ҳақиқатан ҳам, бир гап бор эканки, арқон уларнинг кўзига илон бўлиб кўринибди.\nҲозир ўтган йиллар бутун нуқсонлари билан кўзга ташланиб, танқидга учраб турган бир даврда ўтган замондан жабр кўрган «қаҳрамонлар» ҳам оз эмас. Баъзан ўша замонларда қамалган оддий киссавур ҳам ўзини замондан ноҳақ жабр кўрган зот деб эълон қилишни хуш кўради. Лекин собиқ мафкурадан, собиқ сиёсатдан ҳақиқатдан озор чекканлар кўпчиликдир ва уларнинг тарихлари ҳаммамизга маълум. Ҳар ҳолда, ўша тазйиқлардан 60-йилларда адабиётга кириб келган ёшлар ҳам бебаҳра қолмаганмиз. Мен бу гапларни зинҳор-базинҳор ўзимни жафо чеккан шўрлик шоир сифатида кўрсатиш учун айтаётган эмасман. Ўша йиллари менинг ёш идрокимни икки-уч савол қаттиқ қийнарди. Биринчиси, нега менинг халқим иккинчи сорт, иккинчиси, нега менинг тилим беобрў, нега менинг Ватаним мавҳум. Нега табиат ато этган ҳис-туйғуларни ҳам ошкора изҳор қилиш мумкин эмас, масалан, яқин қариндошинг ўлса, марсия ёзиш мумкин эмас, муҳаббатинг бахтсиз бўлса, надомат чекиш гуноҳ ва ҳоказолар. Энди ўйласам, ҳамма халқлар катта бир йилқи уюри сингари битта қамчининг ишорасига бўйсуниб яшар экан. Нафақат моддий, балки маънавий боқимандалик ҳам худди шу уюрчиликнинг оқибати бўлиб, унинг таъсиридан ҳанузгача кўпчилик қутулолган эмас. Ўша йиллари ёзилган талай шеърлар худди икки томчи сувдек бир-бирига ўхшашлигининг сабаби шунда. Мен бу ўринда бошимдан ўтган турли майда-чуйда тазйиқларни эслаб ўтирмайман. Лекин бир гапни айтмасам бўлмас. Менинг ижодимда ёлғизлик, маҳзунлик туйғулари кўп учрайди, дея дакки беришган ва бунинг сабабини турлича шарҳлашган ҳам. Аслида эса менинг табиатим ўзи шунақароқ бўлса керак. Иккинчидан, мени қийнаган саволларга жавоб тополмай ўртангандирман, учинчидан, шу ҳасад деган балонинг ҳужумига жуда эрта дуч келдим. Буларнинг барчаси сатрларимда қандайдир шаклда акс этган бўлса ажаб эмас. Чунончи, ҳажвий руҳдаги шеърлар ҳам қандайдир сунъий равишда яратилган эмас. Кўп қатори мени ҳам лақиллатган, алдаган одамларнинг сон-саноғи йўқ. Ҳалигидай аччиқроқ шеърларнинг ёзилишига, албатта, ўшалар сабаб бўлган.\nМен таржимачилик билан ҳам шуғулландим. Ушбу машғулотимнинг энг асосийси Дантенинг «Илоҳий комедия»си деб биламан. Ҳозирча унинг «Дўзах» қисми таржима қилиниб, нашр этилди. Бу асар таржимасига қўл уришимга раҳматли Шароф Рашидов сабабчи бўлганлар. Атрофимизда турли қора ёрлиқлар айланиб қолганда Шароф ака бизни ўзларича муҳофаза қилдилар шекилли ёки ижодни бутунлай ташлаб кетмасин деган хаёлга бордиларми, «Комедия»ни таржима қилишни менга топширдилар. Таржима жарёни мен учун энг улуғ мактаб бўлди. Агар қоғоз устида энг кўп тер тўккан бўлсам, ўша таржима устида тўкканман. Она тилимизнинг нақадар бой эканлигига имон келтирган бўлсам, ўша таржима жараёнида имон келтирганман. Азбаройи таржима асл нусхадан кам бўлмаслиги учун тилимиз бойлигидан имкон борича тўлиқ фойдаланиш учун изландим, тил хазинамиздан сўзлар ахтардим. Бунга нечоғлиқ эришганман, бу бошқа мавзу, бироқ, ишондимки, бизнинг тилимиз ҳеч бир муболағасиз жаҳондаги энг гўзал ва энг бадавлат тиллардан биридир. Ўрни келганда ёш шоир укаларимга бир гапни айтиб ўтай, зинҳор битта шеърни бир ўтиришда ёздим деб мақтаниб юрманг, шеър, яъни сўз айрим унли ва ундошларига қадар тинимсиз сайқал топгандагина ва айни чоқда биринчи ёзилишдаги руҳий қуввати ва сеҳрини йўқотмаган тақдирдагина мукаммал асарга айланиши мумкин. Албатта, мен бу камолотга эришганман, демоқчи эмасман. Лекин мумтоз адабиётимизни ўқиб-ўрганиб, Данте сингари шоирларни таржима қилиб шу хулосага келганман. Мен ҳозир тажрибамни эмас, балки орзу-армонларимни айтаётирман.\nАввалги мафкура, айниқса, Сталин ҳаётлиги даврида шоирлар шахс сифатида ўз юрагини очолган эмас эди. Кейинги даврдаги муҳит шарофати билан бизнинг авлод шоирлари юракдаги дардларини аста-секин оча бошладилар, бу дардлар халқнинг умумий дардига, халқнинг пинҳона кайфиятига бир қадар мос тушди ва ўқувчилар неча ўн йиллардан буён эшитилмаган оҳангларга қулоқ тута бошлади. Аста-секинлик билан ёлғонни ёзишга умуман эҳтиёж қолмади. Айниқса, Ўзбекистон мустақиллигидан кейин кўпчилигимиз беҳудага лайлак ҳайдаб юрганимиз маълум бўлиб қолди.\nДунёда мавзу шу қадар кўп эканки, уни танлаб олишда муаллиф гоҳо шошиб қолиши мумкин. Масалан, халқимизнинг шонли тарихини ҳали юз-икки юз йилда ёзиб адо қилиш қийин. Лекин ёзувчининг оддий тарихнавис, йилномачидан фарқи бор. У кўпроқ ўз муайян ғояларига мос келувчи мавзуларни излайди. Шу маънода асрлар бўйи камситилган, ҳақоратланган Амир Темур бобомизнинг образи менинг учун халқнинг обрў-эътиборини, қадрини белгиловчи образ бўлиб кўринди. «Соҳибқирон» асаримни ўтмишга боқиб, бугун учун ёзганман.\nУзоқ йиллик ижодий тажрибамдан хулоса шулки, ижодкор, истеъдодининг даражасидан қатъи назар, иложи борича ўзини ёлғон-яшиқдан олиб қочсин. Иложи борича, катта ва кичик ҳақиқатларни бир-биридан фарқлай олсин. Яъни ҳар доим ҳам ўзининг шахсий кечинмаларини бутун бир халқнинг кечинмалари деб эълон қилишдан ўзини тийсин. Аксинча, халқ дардини ўзининг шахсияти филтридан ўтказа билсин. Ўзининг шахсий дардини халқники деб эмас, балки халқнинг дардини ўзиники деб билсин.\nМенинг инсон ва ижодкор сифатида бахтим – Ўзбекистонимнинг Мустақиллигини кўрдим ва, не бахтким, озод ватанимга баҳоли қудрат хизмат қилиб юрибман.\n2000 йил 23 январь\nАбдулла Орипов шеърларини мана бу саҳифада ўқинг\n← Усмон Қўчқор ёди\nЭрнест Ҳемингуэй. Нобел мукофотининг топширилиш маросими учун тайёрланган нутқ / Эрнест Хемингуэй. Нобелевская речь / Ernest Hemingway. Nobel Speech →


Ҳайдовчилик гувоҳномасини янгисига алмаштириш муддати қанчага узайтирилди? — Sof.uz\nҲайдовчилик гувоҳномасини янгисига алмаштириш муддати қанчага узайтирилди?\n2.01 13:01 1008 Ўзбекистон\nДавлат хизматлари марказларига ташриф буюрувчи фуқароларимиз фикрларини инобатга олган ҳолда эски ҳайдовчилик гувоҳномасини алмаштириш муддати 3 ойдан 1 йилгача узайтирилганлигини эслатиб ўтишни лозим деб топдик.\n2021-йил 17-ноябрда “Миллий ҳайдовчилик гувоҳномасининг ҳамда автомототранспорт воситаси рўйхатдан ўтказилганлиги тўғрисидаги гувоҳноманинг янги намуналарини жорий этиш чора-тадбирлари тўғрисида тўғрисида”ги Ҳукумат қарорига ўзгартиришлар киритилди.\n2010-йилгача берилганлари – 2022-йил 31-мартгача;\n2010 – 2012-йилларда берилганлари – 2022-йил 30-июнгача;\n2013 – 2015-йилларда берилганлари – 2022-йил 30-сентябргача;\n2015-йилдан кейин берилганлари – 2022-йил 31-декабргача.


Икки қўл ва бир оёқ аномалияси билан туғилган бола қандай қилиб ўз келажагини яратмоқда? - Халқ сўзи\nИкки қўл ва бир оёқ аномалияси билан туғилган бола қандай қилиб ўз келажагини яратмоқда?\n10:03 11 Ноябрь 2019 Жамият\nТақдир зарбаси бундан ортиқ бўлиши мумкинми: ўн беш йилча муқаддам Бухородаги оилалардан бирида бола икки қўл ва бир оёқ аномалияси билан туғилди.\nЧақалоқни вилоят ихтисослашган болалар уйига топширишди.Уни дунёга келтирганлар ота – оналик ҳуқуқидан маҳрум қилинди.\nИкки қўлсиз, бир оёқсиз бола қандай яшаши мумкин?! Аммо Петр исмли бу гўдак болалар уйида тарбиячиларнинг қаровида, давлатимиз, эл – юртнинг ардоғида ўсди.Меҳр кўрди.Муҳаббат тафтини ҳис этди.Руҳан чўкмади.Қўлига, агар қўли дейиш мумкин бўлса, қалам тутишни ўрганди.Расм чиза бошлади.\nМактаб ёшига етгач, уни Бухоро шаҳридаги 32 – Меҳрибонлик уйига ўтказишди.Шу ерда яшаб, 8 – умумтаълим мактабида ўзбек тилида таҳсил олаяпти. Ҳозир 8 – синф ўқувчиси.”Меҳрибонлик уйида ҳаммани биз она ўрнида кўрамиз” дейди у.\nТаъкидлашларича, Петр Голов жуда тиришқоқ, интилувчан,қобилиятли, одобли.Муомаласини айтмайсизми?Масканга келган ҳар бир кишини худди мезбон каби ширин сўз билан қаршилайди.Беихтиёр бу ёқимтой болани яхши кўриб қоласан, киши.\n-Алишер Навоийнинг ғазалларини, шоир Муҳаммад Юсуфнинг шеърларини севиб ўқийман, -дейди у биз билан суҳбатда. - Мактабда Валид ва Зайид исмли тенгдошларим билан дўст тутинганман.Бўш пайтимда расм чизишни канда қилмайман.Масканимизда Дилшода Раҳимова бошчилигида расм тўгараги ишлаб турибди.\nИродаси мустаҳкам бу бола чиндан ҳам мусаввирликка меҳр қўйган.У чизган суратлар жонли, ҳаётий.Суратларни кўздан кечираркансиз, улар муаллифи қаршингиздаги шу имконияти чекланган бола эканига ақлингиз бовар қилмайди.\n-Яқинда бўлиб ўтган “Мафтункор ранглари жилоси” республика танловида ғолиб чиқдим,-дейди Петр.- Бундан аввал ҳам вилоят, республика миқёсида ташкил этилган кўрик – танловларда фаол қатнашганман.\nАйтмоқчи, Петр “Мафтункор ранглар жилоси” республика танловидан диплом, медал, замонавий телевизор, микротўлқинли печ, шунингдек, сурат чизадиган махсус доска билан қайтди.Тарбиячилар ярим ҳазил, ярим чин қилиб айтишгани каби имконияти чекланган бола тиришқоқлиги, қатъияти, ақл – заковати билан ўз келажагини яратмоқда.Мактабни тугаллагач, тасвирий санъат йўналишида таҳсил олиш мақсадида.\nСир эмас, орамизда тўрт мучали соғ бўла туриб, ўзгалардан кўмак кутадиган,вақтида ёлчитиб ўқимаган, бирор бир ҳунарнинг этагидан тутмаган, оқибатда ҳаётдан ўз ўрнини топишда қийналиб юрган кишилар учраб туради.Биз бундай кишиларга тақдирнинг бешафқат зарбаси боис икки қўл ва бир оёқсиз туғилган Меҳрибонлик уйидаги шу болани ибрат қилиб кўрсатган бўлур эдик.Гап шундаки, имконияти чеклангани, иқтидори назарда тутилиб, Бухоро шаҳри ҳокимининг тегишли қарори билан у ҳомийлик остига олинган.Бошқача айтганда, Петр ўз келажагидан хавотирланмай, хотиржам яшаши мумкин.Лекин бу нарса унга ёт.Тиниб – тинчимас иқтидор эгаси Аллоҳ берган қобилиятни ишга солиб, эртага таниқли рассом бўлиб етишмоқчи, бетакрор санъат намуналари яратмоқчи.Ўхшаши йўқ Ўзбекистонимизнинг гўзаллигини мўйқалам орқали бутун дунёга кўз – кўз қилмоқчи.\nБундайлар ҳар қандай эъзозга, таҳсинга лойиқ, албатта.


Қурилиш соҳасида очиқлик таъминланади | O'zLiDeP\nМамлакатимизда амалга оширилаётган бунёдкорлик ишлари шаҳар ва қишлоқларимизнинг қиёфасига кўркамлик бахш этиш билан бирга, инсонларнинг ҳаётига ҳам ўзгача маъно-мазмун киритяпти.\nАлбатта, соҳада эришилаётган ютуқлар билан бирга ўз ечимини кутаётган муаммолар ҳам бор. Хусусан, қурилиш соҳасида бугунги кунда масъул манфаатдор шахслар ва кенг жамоатчилик кўз ўнгида амалга оширилаётган жараёнларни кузатиш имконияти мавжуд эмас. Яъни, ажратилган маблағлардан нотўғри фойдаланиш, объектларни ўз вақтида топширмаслик, қурилишда сифати паст материаллардан фойдаланиш, қурилиш ишларига соҳанинг мутахассиси бўлмаган ходимларни жалб қилиш каби омиллар қурилиш ишларининг сифатсиз бажарилишига олиб келмоқда. Бу, ўз навбатида, республика бюджети маблағлари, мақсадли жамғармалар ва буюртмачиларнинг ортиқча харажатлари, энг асосийси, аҳолимизнинг хавфсизлигини таъминлашни шубҳа остига қўймоқда.\nДавлатимиз раҳбари томонидан 2019 йил 20 сентябрь куни имзоланган “Қурилиш соҳасига ахборот-коммуникация технологияларини кенг жорий этиш чора-тадбирлари тўғрисида”ги қарори айнан юқоридаги камчиликларнинг олдини олишга қаратилгани билан аҳамиятлидир.\nМазкур қарор қурилиш соҳасида коррупция ва бюрократик тўсиқларни бартараф этиш, замонавий ахборот-коммуникация технологияларини кенг жорий этиш орқали қурилиш жараёнларининг барча босқичида жамоатчилик учун шаффофликни таъминлашда муҳим дастуриламал бўлади.\nТаъкидлаш жоиз, биргина Жанубий Корея давлатининг тажрибасига қисқача назар соладиган бўлсак, иккинчи жаҳон уришидан кейин қурилиш соҳасини ривожлантириш йўлида қатор жиддий муаммоларга дуч келган. Жумладан, қурилиш сифатининг пастлиги, техник хизмат кўрсатиш тизимининг мавжуд эмаслиги натижасида 1994 йил Сеул шаҳрида Сонсу кўпиригининг қулаши оқибатида 50 киши ҳаётдан кўз юмган. Шунингдек, 1995 йил ердан ноқонуний фойдаланиш ҳамда аниқ ҳисоб-китобларсиз бинони кенгайтириш натижасида “Сампунг” универмаги қулаши 1500 кишининг ҳаётига зомин бўлган. Буларнинг барчасига лоқайдлик, шахсий манфаатдорлик, ўз масъулиятига совуққонлик билан ёндашиш каби салбий ҳолатлар сабаб бўлган. Буларнинг олдини олиш мақсадида Корея давлати ўзининг бор кучини сафарбар қилди. Коррупциянинг олдини олувчи “Шаффоф қурилиш” тизими таклиф этилди. Мазкур тизим қурилиш жараёнларига замонавий ахборот технологияларнинг инновацион индустриясини жорий этишга қаратилди. Натижада қурилиш ишлари жараёнларига раҳбарлик қилиш ва уларни бошқариш ҳамда улар тўғрисидаги маълумотларни кенг жамоатчиликка етказиш мақсадида қатор тизимлар яратилди.\nЭътиборлиси, мазкур қарор асосида дастлаб Тошкент вилояти, 2021 йил 1 январга қадар мамлакатимизнинг барча ҳудудида реал вақт режимида «Шаффоф қурилиш» миллий ахборот тизими, 2020 йил 1 мартга қадар эса, давлат шаҳарсозлик кадастрини юритиш ҳамда шаҳарсозлик ҳужжатлари ва маълумотларини жамоатчиликка онлайн режимда тақдим этиш имконини берувчи «Ўзбекистон Республикаси давлат шаҳарсозлик кадастри» географик ахборот тизими (геопортал)ни ишлаб чиқиш ва тест режимида ишга тушириш белгилаб қўйилди.\nЖорий этилаётган тизим орқали янги қурилиш, реконструкция ва капитал таъмирлаш объектлари бўйича амалга оширилиши белгиланган манзилли дастурларнинг ким томонидан, қаерда, қачон каби аҳолини қизиқтирадиган саволларга жавоб топиш имконияти яратилади.\nШунингдек, қурилиш объектлари бўйича буюртмачи, лойиҳа ва экспертиза ташкилотлари, пудратчи ҳамда назорат қилувчи органлар ўртасидаги ўзаро муносабатлар тўла электрон базага киритилиши таъминланади. Ушбу жараёнлар давомида пайдо бўладиган камчиликлар тезда бартараф этилишининг имкони яратилади.


ФАО ва «Zamin» халқаро жамоат фонди томонидан Бутунжаҳон озиқ-овқат кунига бағишланган қўшма акция ташкил этилди - Халқ сўзи\n20:35 16 Октябр 2021 Жамият\nҲар йили 16 октябрда дунё миқёсида Бутунжаҳон озиқ-овқат куни нишонланади. Жорий йилда ушбу сана “ҳеч кимни ортда қолдирмаслик” тамойилига мувофиқ ишлаб чиқариш, овқатланиш сифати, атроф-муҳит шароитлари ва ҳаёт сифатини яхшилаш учун янада самарали, инклюзив ва барқарор агро озиқ-овқат тизимларига ўтиш зарурлиги тўғрисида одамларнинг хабардорлигини оширишга бағишланган.\nЖаҳон озиқ-овқат куни муносабати билан ФАО томонидан «Zamin» Халқаро жамоат фонди билан биргаликда ташкил этилган «Тўғри овқатланиш ва ердан оқилона фойдаланиш» бўйича кенг кўламли акция Тошкент шаҳридаги 102-сонли заиф эшитувчи болалар учун ихтисослаштирилган мактаб-интернатда бўлиб ўтди. Бундай акциялар Ўзбекистоннинг барча вилоятлари ва Қорақалпоғистон Республикасидаги умумтаълим мактабларида ҳам ўтказилди.\nБу ерда «Zamin» халқаро жамоат фонди, ФАО, Халқ таълими вазирлиги ва Президент таълим муассасалари агентлиги ташаббуси билан «Zamin Eco-Education» дастурининг «Ёш фермер» янги лойиҳасининг расмий очилиши ҳам бўлиб ўтди. Унинг иштирокчилари биологик хилма-хиллик ва тўғри овқатланиш бўйича амалий кўникмаларга эга бўлишлари мумкин. Октябрь ойи охирига қадар Республикамиздаги «Zamin Eco-Education» дастури амалга оширилаётган барча мактабларда иссиқхоналар қуриб берилади. Шунингдек, ушбу иссиқхоналар зарур асбоб-ускуналар билан жиҳозланади. Ердан оқилона фойдаланиш борасидаги тадбирларга 15 мингдан ортиқ ўқувчилар жалб этилади. Мунтазам равишда интерактив семинарлар ўтказилади.\n— Экологик таълим ва тарбия барқарор ривожланишни таъминлаш ва табиий ресурслардан оқилона фойдаланишда масъулиятни оширишда муҳим омил бўлиб хизмат қилади, пировард натижада у жамиятнинг экологик маданиятини шакллантиради. Шу билан биргаликда, ёшлигидан тўғри овқатланишни ўргатиш аҳоли саломатлигини мустаҳкамлаш, очликка барҳам бериш ва озиқ-овқат хавфсизлигини ошириш мақсадида соғлом озиқ-овқат фойдасига онгли танлов қилиш имконини беради. Шу сабабли, ушбу лойиҳани амалга ошириш, айниқса, долзарб ҳисобланади ва Барқарор Ривожланиш Мақсадларига тўлиқ мос келади», — дейди ФАОнинг Ўзбекистондаги ваколатхонаси раҳбари ўринбосари Шерзод Умаров.\nТаъкидлаш жоизки, ФАОнинг «Марказий Осиё ва Туркиянинг қурғоқчил ва шўрланган қишлоқ хўжалиги ишлаб чиқариш ландшафтларида табиий ресурсларни комплекс бошқариш» лойиҳаси доирасида грант асосида 22 та иссиқхона қурилиб, республикадаги ихтисослаштирилган мактаблар ва эко-мактабларига топширилди. Ушбу иссиқхоналарда ўқувчиларнинг атроф-муҳитни муҳофаза қилиш, қишлоқ хўжалиги, экология ва ресурслардан оқилона фойдаланиш бўйича билим ва кўникмаларини ошириш мақсадида машғулотлар ўтказилади.\nБундай иссиқхоналардан бири 102-сонли заиф эшитувчи болалар учун ихтисослаштирилган мактаб интернатида қурилди. Унинг очилиши Бутунжаҳон озиқ -овқат кунига бағишланган байрам акцияси доирасида бўлиб ўтди. Болаларга тўғри овқатланиш ва ердан оқилона фойдаланиш бўйича тақдимотлар ўтказилди; иссиқхоналардан фойдаланиш ва соғлом овқат тайёрлаш бўйича маҳорат дарслари ҳам ўтказилди. Тадбир якунида кўнгилочар дастур ҳам ўқувчилар эътиборига ҳавола этилди.\n#Бутунжаҳон озиқ-овқат куни


Кака: «Месси – даҳо, Роналду эса – замонавий футбол иконаси»\n08:52 / 04.03.2016\nАйни вақтда МЛС чемпионтати иштирокчиси бўлган «Орландо Сити» сафида ўйнаётган футболчи Кака «Реал» ҳужумчиси Криштиану Роналду ҳамда «Барселона» аъзоси Лионель Мессининг жаҳон футболидаги ўрни ҳақида гапириб ўтди.\n«Месси – даҳо, Роналду эса – ўз замонасида футбол маъбудига айланди.\nРоналду – жуда кучли футболчи, тўп билан икки оёғида ҳам яхши муомила қила олади ва бошида яхши ўйнайди. Унинг камчилиги деярли йўқ ва шу туфайли у ўзида замонавий футболнинг барча жиҳатларини мужассам этган дейиш мумкин.\nУлар футбол тарихида ўз ўринларига эга бўлишганига шубҳа йўқ. Улар икки буюк спортчилардир.\nМенинг «Реал»да ўтказган кунларимми? Мадридга келиб, фаолиятимда пасайиш бўлган деган фикрда эмасман. Ҳа, менинг «Милан»даги ҳолатим бошқачароқ эди, аммо мен «Реал»да ўтказилган 4 мавсумда 120 ўйинда иштирок этиб 29та гол урганман ва 3та соврин ютганман.\nМадридда мен жароҳат туфайли ва мураббийларнинг қарорлари туфайли доимий ўйин амалиётига эга бўлмаганман. Лекин бу жамоага ўтиш катта хато бўлгани ҳақидаги фикрдан йироқман. Мен 4 йил «Реал»да ўйнаганман дея фахр билан гапиришим мумкин», – дея Каканинг сўзларидан иқтибос келтиради Marca нашри Le Buteur сайтига асосланган ҳолда.


Эрдўған: АҚШ Туркиянинг С-400 мажмуаларини харид қилаётганидан хавотирда\n08:53 / 25.07.2017\nТуркия президенти Ражаб Тоййиб Эрдўған АҚШ Туркия томондан Россиянинг С-400 зенит-ракета мажмуалари сотиб олиниши мумкинлигидан хавотирланаётганига изоҳ берди.\n"Улар нимадан хавотирланмоқдалар? Ҳар бир давлат ўз хавфсизлигини таъминлаш учун муайян чоралар кўришга ҳақли. Улар бошқа қурол борасида хавотир билдирмаяптилар, бироқ С-400 тизимлари ҳолатида хавотирланмоқдалар", деб айтган Эрдўған Анқара аэропортида Форс кўрфази давлатларига сафардан қайтгандан кейинги нутқида.\nЭрдўғаннинг айтишича, "хавотир учун сабаблар бўлиши мумкин эмас". Унинг таъкидлашича, "мажмуаларни сотиб олиш бўйича музокаралар деярли якунланган".\nАввалроқ АҚШ қуролли кучлари штаблари бошлиқлари қўмитаси раиси Жозеф Данфорд Вашингтон Анқара томондан Москвадан С-400 тизимлари сотиб олинаётганидан хавотирдалигини маълум қилган. Америкалик генерал бу ҳақда Аспен шаҳрида ўтган хавфсизлик бўйича анжуманда айтиб ўтган.\nРоссиялик миллиардер Россия ва АҚШ ҳақида гапириб, Окуджавадан иқтибос келтирди\nАҚШ КХДР билан мулоқотни тиклашга тайёр


Саноатда маҳаллийлаштириш ва кооперацияни кескин кенгайтириш масалалари муҳокама этилди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Саноатда маҳаллийлаштириш ва кооперацияни кескин кенгайтириш масалалари муҳокама этилди\nЎзбекистонРеспубликасиПрезидентиШавкатМирзиёевраислигида 17 сентябрькунисаноатнижадалривожлантириш, маҳаллийлаштиришдаражасиниоширишвакўламиникенгайтиришмасалаларигабағишланганвидеоселекторйиғилишибўлибўтди.\nМамлакатимиздафаолинвестициясиёсатиюритилаётгани, ташқисавдовавалютаоперациялариэркинлаштирилганинатижасидасоғломрақобатмуҳити, ҳақиқийбозориқтисодиётишаклланмоқда.\n– Экспортбопваимпортўрнинибосадиганмаҳсулотларишлабчиқариш, юқориқўшилганқийматяратишгайўналтирилгансаноатсиёсатиниюритишимиззарур. Мавжудхомашёваимкониятлардансамаралифойдаланганҳолда, маҳаллийлаштиришдаражасиничуқурлаштиришвакўламиникескинкенгайтиришушбусаноатсиёсатинингнегизибўлишикерак, – дедидавлатимизраҳбари.\nПрезидентнингжориййил 24 августдагиқароридаишлабчиқаришнимаҳаллийлаштиришвасаноаттармоқларидакооперацияалоқаларинижадаллаштиришнингянгитизиминижорийэтишбелгиланганэди. Йиғилишда ушбу тизимнинг самарали ишлашини йўлга қўйиш бўйича топшириқлар берилди. Маҳаллийлаштиришни кенгайтиришга қаратилган энг муҳим йўналишлар кўрсатиб ўтилди.


МЮ янги футболчини “Реал”нинг эски ўйинчисига алмаштиради\n4 июль, 2021, 17:17\nТеглар:Манчестер Юнайтед | Реал | Уле-Гуннар Сульшер\n“Манчестер Юнайтед” ва “Реал” ўзаро ўйинчи алмаштириш бўйича музокара ўтказмоқда. Анчадан бери “Реал” ҳимоячиси Рафаэль Варанга харидор бўлаётган манчестерликлар “Қироллик клуби”га франциялик футболчи ўрнига Поль Погбани юборишни таклиф қилганди.\nБироқ, мадридликлар бу борада бошқа таклиф беряпти. Испанлар Погба ўрнига нидерландиялик плеймейкер Донни ван де Бекни сўрамоқда. Бу футболчи бир йил муқаддам “Аякс”дан олиб келинган эди. Лекин истеъдодли ярим ҳимоячининг ўйини Сульшерга маъқул келмади ва Донни асосий футболчилар қаторига қўшила олмади.\n“Реал” 24 ёшли ўйинчини кейинчалик сотиб олиш ҳуқуқи билан бир мавсум ижарада ўйнатмоқчи.\nЎтган мавсумда Рафаэль Варан “Реал” таркибида 41 та ўйинда бир жуфт гол урди. Донни ван де Бек эса 36 марта майдонга тушиб, битта гол ва икки голли пас муаллифи бўлди.


Расулуллоҳ соллаллоҳу алайҳи васаллам пайғамбарлар билан учрашишларидаги ҳикматлар – oliymahad.uz\nРасулуллоҳ соллаллоҳу алайҳи васаллам пайғамбарлар билан учрашишларидаги ҳикматлар\nМеърож ҳодисасида бир қанча ҳикматлар бор, улар:\nМеърож нега айнан кечаси бўлди, кундузи эмас?\nИмом Ибнул Мунир раҳимаҳуллоҳ шундай деб айтадилар: “Урфда кечаси хилват ва хосланиш вақти. Шунингдек, у Расулуллоҳ соллаллоҳу алайҳи васалламнинг ўзларига хос фарз қилинган намознинг вақти эди “Кечани озгинасидан бошқасини (ибодатда) тик туриб ўтказ”. Ва яна мўминлар учун иймон келтиришда, мушриклар учун эса фитна бўлишда муболаға бўлиши учун. Чунки тун маҳбуб билан бирга бўлиш вақти”.\nИбн Диҳя раҳимаҳуллоҳ: “Файласуфларнинг сўзларини инкор қилиш учун ҳам меърож тунда содир бўлган. Улар: “Тун сабабидан хорлик ва ёмонликлар бўлади”, – дейишади. Аллоҳ таоло бир қанча қавмларни тунда берган кароматлари билан сийлаганидан кейин улар қандай қилиб шундай дейишади? Мисол учун: Иброҳим алайҳи салом қиссасида “Уни тун ўраб олганида юлдузни кўриб: «Мана шу Роббимдир», деди. У ботиб кетганида эса: «Ботувчиларни ёқтирмасман», деди”;\nЛут алайҳи салом қиссасида: “Аҳлинг ила кечанинг бир бўлагида йўлга чиқ, сен уларнинг ортидан кузатиб бор. Сизлардан ҳеч бирларингиз ортга қарамасин. Амр қилинган томонингизга кетаверинглар», дедилар”;\nМусо алайҳи салом қиссасида: “Ва Мусо билан ўттиз кечага ваъдалашдик. Кейин эса, уни ўн (кеча) билан тугал қилдик. Бас, Роббининг белгилаган вақти тўлиқ қирқ кеча бўлди. Мусо акаси Ҳорунга: «Қавмимда менинг ўрнимни ол, яхши иш қил, бузғунчиларнинг йўлига эргашма», деди”;\nВа тунда Аллоҳ таоло Яъқуб алайҳи саломни дуоларини ижобат қилиши: “У: «Сизлар учун Роббимга сўнгра истиғфор айтаман. Албатта, Унинг Ўзи мағфират қилгувчи ва раҳмли Зотдир», деди”.\nМуфассир уламолар: “Эрталаб саҳар тонг вақтларида дуо ижобат бўлишида, тунда ой ёрилиши ҳодисасини бир оят-белги қилишида, жинлар Расулуллоҳ соллаллоҳу алайҳи васаллам олдиларига келиб иймон келтиришлари тунда бўлишида ҳамда улар ўша тундаёқ бошқа жинлар олдига бориб нубувват хабарини етказишларида, тун яратилиш ва бошланиш жиҳатидан биринчи бўлиши ва тун наҳордан олдин келишини батафсил қилиб Қуръоннинг барча оятларида айтилишида, минг ойдан биттагина тун устун бўлиши-ю кунларнинг бирортасида ундай фазилат йўқлигида, ҳаракатларнинг энг яхши самараси айнан тунда бўлишида, чунки тунда инсоннинг зеҳни бўш бўлади ва висолларнинг энг лаззатлиси айнан тунда бўлишида “Ва кечани либос қилиб қўйдик” туннинг нақадар баракотлилигини белгиси бор”.\nИмом Ибн Диҳя раҳимаҳуллоҳ: “Меърож яшил зумраддан бўлган зинапоядир”, – деганлар.\nШайхул Ислом Ибн Ҳажар раҳимаҳуллоҳ эса: “Ибн Каъб меърож кумушдан ва олтиндан бўлган зинапоя”, – деб айтганлигини ва Имом Ибн Саъд раҳимаҳуллоҳ эса: “Маржонлар билан безалган”, – деб айтганларини ривоят қилганлар.\nОсмон эшикларига яқинлашганда Жибрил алайҳи салом тақиллатиб очишларида ҳам бир ҳикмат бор.\nЧунки Расули акрам соллаллоҳу алайҳи васаллам осмон эшикларини очиқ ҳолда турганлигини кўрганларида, “ўзи доим шундай очиқ турар эканда” деб ўйлашлари мумкин эди. Жибрил алайҳи салом эса Расулуллоҳ соллаллоҳу алайҳи васалламнинг даражотларини кўрсатиш ва улуғлаш учун бориб, тақиллатиб очдилар. Ва яна шунингдек Аллоҳ таоло Пайғамбаримиз соллаллоҳу алайҳи васалламга осмонларда у зотни ҳамма билишини кўрсатиб қўйиш учун ҳам шундай қилди. Чунки очиқ турганида “Муҳаммад юборилдими?” деган саволга эҳтиёж қолмас эди.\nИмом Хозин раҳимаҳуллоҳ айтадиларки: “Муҳаммад юборилдими?” деган савол Пайғамбар қилиб юборилиш ҳақида эмас эди, чунки осмонларда ҳамма буни билар эди. Балки у савол “Муҳаммад Меърожга юборилдими?” деган маънода эди”.\nШайхул Ислом Ибн Ҳажар раҳимаҳуллоҳ эса: “Дарвозабон фаришталар “Ёнингиздаги ким?” деб сўрашларида Жаброил алайҳи салом олдидаги инсон дўст эканлигини белгисидир. Акс ҳолда фаришталар “Ёнингизда кимдир борми?” деб сўрар эдилар.\nАнбиёлар осмоннинг қаватларида туришлари борасидаги ривоятларнинг энг рожиҳи шу:\nБиринчи осмонда Одам алайҳи салом.\nИккинчи осмонда Яҳё ва Исо алайҳи саломлар.\nУчинчи осмонда Юсуф алайҳи салом\nТўртинчи осмонда Идрис алайҳи салом.\nБешинчи осмонда Ҳорун алайҳи салом.\nОлтинчи осмонда Мусо алайҳи салом.\nЕттинчи осмонда Иброҳим алайҳи салом.\nУламолар Расулуллоҳ соллаллоҳу алайҳи васаллам учрашган Пайғамбарлар айнан ўша қават осмон билан хосланишларини ҳикматлари борасида турли қавллар айтганлар.\nБир қийлда: “Унда ҳикмат йўқ. У пайғамбарлар алайҳи саломларга Расулуллоҳ соллаллоҳу алайҳи васаллам билан учрашиш буюрилган эди. Бирлари биринчи бориб, бирлари эса кечроқ борганлар”, – деб айтилган.\nЯна бир қийлда: “Уларнинг даражотларини ажратиш учун шундай қилинган”, – деб айтилади.\nЯна бирида эса: “Айнан зикр қилинган Пайғамбарлар билангина учрашишларида Расулуллоҳ соллаллоҳу алайҳи васалламнинг уммати йўлиқадиган воқеаларга ишора бор эди”, – деб айтилади.\nЯна бирида: “Пайғамбарлар алайҳи саломларга Расулуллоҳ соллаллоҳу алайҳи васаллам билан учрашиш буюрилган эди. Бирлари биринчи бордилар, бирлари эса кечроқ борганлар, қолганлари эса улгурмадилар”, – деб айтилган.\nОдам алайҳи салом билан учрашишларида Одам алайҳи салом жаннатдан чиқиб, ерга тушишларини Расулуллоҳ соллаллоҳу алайҳи васаллам Маккадан Мадинага ҳижрат қилишларига ишора бор. У икки воқеа ўртасини жамлаб, Одам алайҳи салом ҳам, Расулуллоҳ соллаллоҳу алайҳи васаллам ҳам ўз юртидан чиққанидан кейин йўлиққан машаққатлар, ватандан айрилишнинг ҳижрон азоби бор. Ниҳояда эса иккалалари ҳам чиқарилган ватанларига қайтганлар.\nЯҳё ва Исо алайҳи саломлар билан учрашишда эса ҳижратдан кейин яҳудийлар Расулуллоҳ соллаллоҳу алайҳи васалламга қилган адоват, хиёнатлари ва ёмонлик етказишга қилган ҳаракатларига ишора бор.\nЮсуф алайҳи салом билан учрашишларида эса ўз биродарлари бўлган Қурайш қабилалари қилган зулмлари, очган урушлари, ўлдиришга интилганларига ишора бор. Бироқ, унинг ҳам оқибати нима бўлганини биламиз. Ҳудди Юсуф алайҳи салом ўз акаларига “У: “Бугунги кунда сизларни айблаш йўқ…” деганларидек, Расулуллоҳ соллаллоҳу алайҳи васаллам ҳам фатҳ куни шундай дедилар.\nИдрис алайҳи салом билан учрашишларида даражотларини нақадар юксак эканликларини кўрсатиш бор.\nҲорун алайҳи салом билан учрашишда эса Расулуллоҳ соллаллоҳу алайҳи васалламнинг қавми азиятлар етказганидан кейин, муҳаббатига қайтишларига ишора бор эди.\nМусо алайҳи салом билан учрашишларида эса қавмини муолажаси борасида воқеъ бўладиган ишларга ишора бор эди. Бу ҳақида Расулуллоҳ соллаллоҳу алайҳи васаллам ўзлари “Мусони бундан кўпроқ азоблаганлар” деб айтган эдилар.\nИброҳим алайҳи салом билан учрашганларида у зот Байтул Маъмурнинг эшигига суяниб турганликларида эса Расулуллоҳ соллаллоҳу алайҳи васаллам умрлариниг охирида ҳаж амалини бажаришларида ва Каъбани улуғлашиларига ишора бор эди.\nИброҳим алайҳи салом билан охирги осмонда кўришишларида бошқа бир нозик ишора ҳам бор эди, у эса Расулуллоҳ соллаллоҳу алайҳи васаллам ҳижратнинг еттинчи йили Маккага киришлари ва Каъбани тавоф қилишга муяссар бўлишлари эди. Ундан олдин эса тавоф қилолмаган эдилар. Ҳижратнинг олтинчи йили қасд қилгандилар-ку, бироқ, муваффақ бўлмагандилар.\nИмом Ибн Абу Жамра раҳимаҳуллоҳ эса Пайғамбарлар билан айнана ўша осмонларда учрашишлари ҳақида шундай дейдилар:\nБиринчи осмонда Одам алайҳи салом бўлишлари биринчи Пайғамбар эканликлари ва барча одамларининг отаси бўлганлари ва нубувват оталик билан бирлашгани учун.\nИккинчи осмонда Исо алайҳи саломликларини сабаби эса у зот Расулуллоҳ соллаллоҳу алайҳи васалламга Пайғамбарлик жиҳатидан энг яқин бўлганлари учун.\nУчинчи осмонда Юсуф алайҳи салом туришлари эса Муҳаммад соллаллоҳу алайҳи васалламнинг умматлари жаннатга у зотнинг суратида кирадиган бўлганлари учун.\nТўртинчи осмонда Идрис алайҳи салом туришлари эса чунки ҳақ дин йўлида биринчи бўлиб жиҳод қилган одам Идрис алайҳи салом бўлганлари ва балки Муҳаммад соллаллоҳу алайҳи васалламга ҳам жиҳодга изн бўлганлигида бир боғлиқлик бордир. Ва Аллоҳ таоло Меърожга кўтарди ва айтдики: “Ва уни олий мақомга кўтардик”.\nБешинчи осмонда Ҳорун алайҳи салом туришлари акалари Мусо алайҳи саломга яқин бўлганлари учун.\nОлтинчи осмонда Мусо алайҳи салом туришлари укалари Ҳорун алайҳи саломдан “Каломуллоҳ” жиҳатидан фазлда баланд бўлганлари учун.\nЕттинчи осмонда Иброҳим алайҳи салом туришлари эса иккинчи ота бўлганликлари учун. Ва бошқа бир оламга ўтишдан олдин иккинчи отани кўришдан бир унс ҳосил бўлиши учундир. Дарҳақиқат, “Халил” – “биродарнинг” даражоти шуни тақозо қилади.\nБироқ, Ҳабиб соллалоҳу алайҳи васалламнинг даражотлари эса Аллоҳ таолога унданда яқинроқ. Шунинг учун ҳам “Бас, икки камон миқдоридай жойда бўлди. Балки ундан ҳам яқинроқ келди”.\n“Намоз ҳақидаги бахслар Мусо алайҳи салом билан бўлиб ўтишида балки Мусо алайҳи саломнинг уммати ҳам намозга мукаллаф қилинишлари билан боғлиқ бўлиши мумкин. Бошқа умматлар эса намоз билан мукаллаф қилинмаган эди. Мусо алайҳи салом қавмига эса бу вазифа оғирлик қилди. Шунинг учун ҳам Мусо алайҳи салом Муҳаммад соллаллоҳу алайҳи васалламнинг умматига шафқат қилиб, намозни камайтиришни айтдилар. Бунга эса ўзларининг “Мен сиздан олдин одамларни бошдан ўтказдим”, – деган сўзлари ҳам ишора қилади.\n“Муззаммил” сураси, 2 – оят. Шайх Муҳаммад Содиқ Муҳаммад Юсуф. “Қуръони карим”, Тошкент, “Шарқ” нашриёти, 2008.\n “Ҳиджр” сураси, 65 – оят. Шайх Муҳаммад Содиқ Муҳаммад Юсуф. “Қуръони карим”, Тошкент, “Шарқ” нашриёти, 2008.\n “Аъроф” сураси, 142 – оят. Шайх Муҳаммад Содиқ Муҳаммад Юсуф. “Қуръони карим”, Тошкент, “Шарқ” нашриёти, 2008.\n “Юсуф” сураси, 98 – оят. Шайх Муҳаммад Содиқ Муҳаммад Юсуф. “Қуръони карим”, Тошкент, “Шарқ” нашриёти, 2008.\n “Набаъ” сураси, 10 – оят. Шайх Муҳаммад Содиқ Муҳаммад Юсуф. “Қуръони карим”, Тошкент, “Шарқ” нашриёти, 2008.\n “Юсуф” сураси, 92 – оят. Шайх Муҳаммад Содиқ Муҳаммад Юсуф. “Қуръони карим”, Тошкент, “Шарқ” нашриёти, 2008.\n “Марям” сураси, 57 – оят. Шайх Муҳаммад Содиқ Муҳаммад Юсуф. “Қуръони карим”, Тошкент, “Шарқ” нашриёти, 2008.\n “Нажм” сураси, 9 – оят. Шайх Муҳаммад Содиқ Муҳаммад Юсуф. “Қуръони карим”, Тошкент, “Шарқ” нашриёти, 2008.\n Аллома Ҳофиз ибн Ҳажар Асқалоний. “Исро ва Меърож”, Қоҳира, “Дорул ҳарройн”, нашриёти, 2002. Имом Суютий. “Исро ва Меърож”, Қоҳира, “Дорул ҳарройн”, нашриёти, 2002.\n783400cookie-checkРасулуллоҳ соллаллоҳу алайҳи васаллам пайғамбарлар билан учрашишларидаги ҳикматларno\nОлдингиАфғонистон Ислом Республикаси Адлия вазирининг Тошкент ислом институтига ташрифиКейингиИмом Аҳмад ибн Ҳанбал


Қирғизистон ТИВ Қозоғистондаги юз берган ЙТҲ қурбонларнинг оила аъзолари билан ҳамкорликни йўлга қўйди\n15:50 / 24.06.2016\nҚирғизистон ТИВ ходимлари Қозоғистондаги ЙТҲда ҳалок бўлган ва жароҳатланганларнинг оила аъзолари билан доимий ҳамкорлик қилиб туришибди. Бу ҳақда мамлакат ички сиёсат ташкилоти матбуот хизмати хабар бермоқда.\nВазирлик маълумотига кўра, ЙТҲ оқибатида 15, 14, 13 ва 9 ёшли болалар ҳамда 34 яшар аёл ҳалок бўлган. Қирғизистоннинг яна тўрт нафар фуқароси оғир ҳолатда шифохонага етказилган. Улар орасида автоҳалокатда ҳалок бўлган уч нафар боланинг отаси ҳам бор.\n"Олмаотадаги Қирғизистон бош консуллиги ходими автоҳалокатда уч нафар боласи ҳалок бўлган ва ўзи шифохонага ётқизилган эркакни кўриш учун Балхашга етиб келган”, — дейилади матбуот хизмати берган маълумотда.


Москвада пенсионер аёлдан 50 млрд зимбабве долларини ўғирлашди\n09:30 / 26.07.2017\nМосква шаҳрида пенсионер аёлдан 50 млрд зимбабве долларини ўғирлаб кетишди, деб хабар бермоқда РИА Новости ҳуқуқни муҳофаза қилиш идораларидаги манбага асосан.\nМанбанинг сўзларига кўра, бошқа ҳудуддан келган эркак шаҳар жанубидаги Криворожск кўчасидаги хонадонда ўғирликни содир этган. Полициячилар гумонланувчини қўлга олишди.\nАгентлик суҳбатдошининг аниқлик киритишича, долларлар ҳеч қандай қийматга эга эмас, сабаби Зимбабведа улар бир неча йил муқаддам муомаладан чиқарилган. Шунингдек, унинг хабар беришича, эркак заргарлик буюмлари ва бошқа давлатлар валюталаридаги пулларни ўмарган. Полиция маълумотларига кўра, ўғри хонадонга дераза орқали кирган.\nМаълумот учун, Зимбабве доллари 2009 йилда муомаладан чиқарилган. Бу ҳолат йиллик инфляция 231 миллион фоизни ташкил этиб, мамлакатда максимал қиймати 100 трлн доллар бўлган қоғоз пуллар чиқарилгач, рўй берган. Ўшандан бери Зимбабве ўзининг валютасига эга эмас, у ерда ҳисоб-китоб учун Америка доллари, Жанубий Африка рэнди, Хитой юани ва бошқа валюталардан фойдаланишади.


Намозда хушуъ - Динда саволим бор\nХозирги вақтда: 17 ян 2020, 18:59\nПост Савол » 06 март 2017, 23:11\nАссалому алайкум, Одинахон опа! Намозни хушуъ билан ўқишни жуда хоҳлайман, бунинг учун қандай йўл тутишим керак ёки нималарга эътибор беришим лозим? Илтимос, маслаҳат беринг.\nЖавоб: Намозда хушуъ\nПост Одинахон Муҳаммад Юсуф » 06 март 2017, 23:11\nВа алайкум ассалом. Ушбу савол кўп сўралгани ва муҳимлигини ҳисобга олиб, бир мақола тайёрладик. Қуйида ана шу мақолани эътиборингизга ҳавола қиламиз.\nНамоз Исломнинг энг муҳим рукнларидан бири экани барчамизга маълум. Шу сабаб намозда хушуъ масаласи жуда жиддий аҳамиятга эга ва шунингдек, унда турли қийинчиликларга дуч келинади. Намоз банда билан Робби орасидаги боғланишдир. Холиқимиз азза ва жалла намоз тўғри ва мақбул бўлиши учун бизларга уни рукнлари, шартлари билан батамом суратда адо этишимизни амр қилган. Лекин, минг афсуски, кўпчилигимиз намозимизда хушуъ даражасига ета олмаймиз, диққат қила олмаймиз. Балки намозда у ёқ-бу ёққа ўтлаб, фикримиз қочиб, ҳаттоки қайси ракъатдалигимизни унутадиган даражага келиб қоламиз. Баъзан намозни қайта ўқишга ҳам тўғри келиб қолади. Шу билан бирга, биз билишимиз керак бўлган нарса шуки, шайтонни энг маҳзун қиладиган нарса – банданинг намозни диққат ва хушуъ ила батамом адо этишидир. Шу сабаб шайтон намозларимизда бизни чалғитмоқчи бўлади. Намоз учун махсус шайтон бор бўлиб, унинг исми Ханзаблиги ҳадиси шарифларда ворид бўлган.\nИмом Муслимнинг «Саҳиҳ»ларида қйидаги ҳадис ривоят қилинади: «Усмон ибн Абул Осс розияллоҳу анҳу Набий соллаллоҳу алайҳи васалламнинг ҳузурларига келиб: «Эй Аллоҳнинг Расули, шайтон мен билан намозим ва қироатим орасида тўсиқ бўлди. У мени қироатда илтибосга соляпти», деди. Расулуллоҳ соллаллоҳу алайҳи васаллам: «Ана шу Ханзаб деб аталадиган шайтондир. Қачон уни ҳис қилсанг, «Аъузу биллаҳи...»ни айтгин-да, чап томонга уч марта туфлагин», дедилар. У: «Мен ўшандай қилган эдим, Аллоҳ мендан уни кетказди», деди». Расулуллоҳ соллаллоҳу алайҳи васаллам рост сўзлаганлар. Ханзаб намоз ўқиётганимизда бизларни васваса қилади. Ўй-фикрларимизни бошқа нарсалар билан машғул этади.\nАллоҳ таолодан ёрдам сўраган ҳолда сиз азизларга намозларингиз хушуъ ва диққат билан мукаммал бўлиши учун баъзи тавсияларни тақдим қилмоқчимиз.\n1. Намоз учун тайёргарлик.\nАввало намозни адо этадиган ерингизга эътибор беринг. Агар у шовқинли жой бўлса, бошқа тинч жойни танланг. Эркаклар учун энг яхши жой масжидда, жамоат ичида намоз ўқишдир. Аёл киши эса уйидаги энг тинч хонани ўзига намозгоҳ тутсин. Турли шовқин ва чалғитувчи нарсалардан узоқда бўлсин. Масалан, телевизор, телефон, болаларнинг шовқини ва ҳоказо. Мана шу омилга эътибор берилса, секин-аста ўз таъсирини кўрсатади.\nШу билан бирга, намознинг маъносини яхши англаш лозим. У фақатгина қуруқ ҳаракатлардан иборат бўлган нарса эмас, балки намоз Ислом шиорларидан биридир. Шунингдек, намоз асносида тиловат қилинадиган оятларнинг маъносини ҳам яхши англамоқ керак. Токи ўқилаётган Қуръони Карим қуруқ сўзлардан иборат бўлиб қолмасин. Унинг ҳар бир ҳарфини фаҳмлаб, ўзда сингдириш керак. Имомдан тингланаётганда ҳам шундай ҳолатда бўлиш лозим. Мана шу омиллар намоз ўқувчини хушуъ оламига олиб боради.\nЭркаклар намозни масжидда адо этишга ҳарис бўлмоқлари лозим. Намозни жамоатда, мусулмонлар билан бирга адо этиш кишига ўзгача руҳ бағишлайди. Шу билан бирга, жамоат намозига иқома айтиб бўлинганидан кейин шошиб келиб қўшилмасдан, намоз бошланишидан аввал келиб, намозни кутиш керак. Бундай қилиш намознинг руҳониятини ҳис қилишга ёрдам беради. Ўзингизни Аллоҳ таолонинг рўпарасида эканингизни ҳис этишга фурсат беради.\nНамозингизни Расулуллоҳ соллаллоҳу алайҳи васалламнинг суннатларига мувофиқ равишда адо этишни батафсил ўрганинг. У зот соллаллоҳу алайҳи васаллам ўзларининг ҳадиси шарифларида: «Менинг намоз ўқиётганимни кўрганингиздек намоз ўқинг», деганлар. Бунинг маъноси – намознинг ҳар бир ҳаракатига ўз миқдорини, вақтини беришдир. Айниқса рукуъ, сажда ва ташаҳҳуд пайтида шошмаслик керак. Қироатни ҳам ўрнига қўйиб адо этиш лозим. Набавий суннатга амал қилиш намозда хушуъ ҳосил бўлишига олиб бориши шубҳасиздир.\nНамоз вақти киришидан аввал дунёнинг шовқин-суронидан узилиб, ақлингизга бироз дам беринг. Ўйингизни намозга қаратинг. Руҳиятингизни намозга ҳозир қилишингиз жуда ҳам муҳимдир. «Ҳозир имтиҳондан ўтаман», деб хаёл қилинг. Шунда онгингизда намозга нисбатан бутун диққатни жамлаш учун тайёргарлик бошланиши аниқ. Шунингдек, сиз шайтон билан, нафсингиз билан, дунё билан курашга киришасиз. Роббингиз азза ва жалла олдида хушуъингиз зиёда бўлиши учун таҳорат олишингиз ва намоз ўқишингиз орасида беш дақиқа ажратинг. Унда Аллоҳнинг зикрини қилинг, истиғфор айтинг. Шунда сиз турли ўйларни, қийинчиликларни ва дунё ташвишларини бир четга сурасиз ҳамда ўзингизни намоз учун ҳозирлаган бўласиз.\nШунингдек, руҳий босимлардан ҳам халос бўлиш керак.\nНамозга муносиб, Аллоҳ таолонинг олдида туришга муносиб гўзал ва тоза либосларни кийинг.\nНамозингизда тиловат қиладиган сураларингизни ёки оятларингизни аввалдан тайин қилинг. Ҳадеб бир хил маълум қисқа сураларни такрорлайверманг. Бу ҳолат одатга айланиб қолса, бора-бора тиловат қилинаётган сўзларга нисбатан эътибор пасаяди. Кўп сура ёдламаган бўлсангиз, намоз учун тўрт оят бўлса ҳам, ёдланг. Ушбу оятлар ўзингизга ёққан, сизга таъсир қиладиган оятлар бўлса, уларнинг маъносини тушунсангиз, янада яхши.\nНамозга ният қилганингизда уни холис Аллоҳ субҳанаҳу ва таоло учун эканини, У Зотнинг розилиги учунлигини ҳис қилинг. Хўжакўрсинлик аралашиб қолмасин. Шунда намозингизда хушуъ бўлиши осонлашади.\n2. Намоз асносида.\nҚиёмда турганингизда тўғри туринг. Қалбингиз Аллоҳ таолодан қўрқиб турсин, кўзларингиз очиқ бўлсин, сажда ўрнига қараб туринг.\nНамозни шошиб адо этманг. Намозингизнинг ҳар бир бўлагини ҳаққини тўла адо этган ҳолда ўқишингиз керак. Ўзингиз эса сокин ва ҳушёр бўлишингиз зарур. Расулуллоҳ соллаллоҳу алайҳи васаллам: «Шошилиш шайтондандир», деганлар.\nЭсда тутингки, сиз халойиқ билан учрашиб турганингиз йўқ, балки халойиқнинг Холиқи билан учрашяпсиз.\nНамозингизда Қуръони Каримни тажвид ила тиловат қилинг. Яъни тўғри, тартил билан қироат этинг. Мана шундай қилиш ҳам хушуъ ҳосил бўлишига сабаб бўлади.\nАгар жамоат намозида бўлсангиз, бошқа намозхонларни чалғитиб юбормайдиган даражада Қуръони Каримни пастроқ овозда ўқинг. Овозингизни кўтариб ўқишингиз ўзгаларнинг хушуъсига халал бериши мумкин.\nАгар намозингиз асносида хаёлингиз қочаётганини сезсангиз, «Аъузу...»ни айтинг ва диққатингизни жамланг.\n3. Намоздан сўнг.\nНамозни тугатгач, дарров ўрнингиздан туриб кетманг. Балки бир муддат ўтириб, намозингизнинг нуқсонларини тўлдириш учун зикр қилинг, тасбеҳ айтинг.\nАллоҳга ихлос ила намозингиз мақбул бўлишини сўраб дуо қилинг. Намоздан кейинги энг муҳим дуо «Аллоҳумма аъинни ъала зикрика ва шукрика ва ҳусни ъибадатик»дир.\nШунингдек, Расулуллоҳ соллаллоҳу алайҳи васаллам тавсия қилган зикрларни айтиш керак. Мисол учун, аввало уч марта истиғфор айтиб юборилади. Бу намоздаги нуқсонлар учун бўлиши билан бирга, банданинг намоз ўқидим, дея ғурурланиши ва амалига таяниб қолишнинг олдини олади. «Аллоҳумма антассаламу ва минкассаламу табарокта ва таалайта я Залжалали вал икром». Шу билан бирга, набавий суннатдаги тасбеҳларни ҳам – «Субҳаналлоҳ», «Алҳамдулиллаҳ» ва «Аллоҳу Акбар»ларни 33 мартадан айтиб, хотимасига «Лаа илааҳа иллаллоҳу ваҳдаҳу лаа шарийка лаҳ, лаҳул мулку ва лаҳул ҳамду юҳйи ва юмит ва ҳува ъала кулли шайъин қодийр»ни айтилади.\nДўзах азобидан Аллоҳдан паноҳ сўранг, У Зотдан сизни жаҳаннамдан озод қилишини тиланг. Хусусан, шом ва бомдод намозларингиздан кейин «Аллоҳумма қини ъазабака явма табъасу ибадак» ёки «Аллоҳумма ажирни минаннар»ни айтинг.\nРасулуллоҳ соллаллоҳу алайҳи васаллам бизга тавсия қилиб ўргатган салавотларни кўпроқ айтишимиз лозим: «Аллоҳумма солли ъала саййидина Муҳаммадин кама соллайта ъала Иброҳим ва ъала али Иброҳим. Аллоҳумма барик ъала Муҳаммадин ва ъала али Муҳаммад кама барокта ъала Иброҳима ва ъала али Иброҳим иннака ҳамидум мажид».\nАллоҳ таолодан ижобат бўлишига аниқ ишонган ҳолингизда эҳтиёжларингизни сўранг ва дуони кўпайтиринг.\n4. Намоздан ташқарида.\nНамозга фақатгина ибодат деб қараманг, балки уни ҳаётингизнинг асосий бир қисми деб билинг. Намозингиз тўғри бўлгани сари ҳаётингиз ҳам тўғри йўлга тушиб боради, аксинча бўлса, бу ҳолатнинг тескариси бўлади.\nҲаётингизни Аллоҳни ғазаблантирадиган нарсалардан узоқда, тўғри ва пок бўладиган қилиб муҳофаза этинг. Ҳалол касбга, ҳалол луқмага ҳарис бўлинг, ҳаром нарсалардан узоқда бўлинг. Чунки гуноҳ қилиш қалбни ўлдиради ва кишидан ҳушёрлик ҳамда хушуъни тортиб олади.\nВақтингизни намоз пайтларига қараб тартибга солишингиз керак. Аксинча эмас! Ишингиздан бўшаб олгунингизча намозни кечиктирманг. Ишингизни шундай режалаштирингки, намозни ўз вақтида ўқишга тайёр бўлинг.\nУйқуга эртароқ ётишга урининг. Шунда бомдод намозини ўз вақтида қоим қилишга қодир бўласиз. Қолган намозлар ҳақида ҳам шу гап айтилади. Аллоҳ таоло:\n«Албатта, намоз мўминлар учун ўз вақтида фарз бўлган», деган (Нисо сураси, 103-оят).\nУзоқ вақт телевизор томоша қилиш ёки мусиқа тинглаш каби ақлни машғул қиладиган нарсалардан йироқда бўлишга ҳаракат қилинг. Чунки ушбу ишлар намоз ичида хаёлингизни олиб қочади.\nҲар бир мусулмон ва муслима намозда хушуънинг энг юқори даражасига етишишни жуда истайди. Ушбу кўрсатма ва тавсияларга эргашган ҳолда Аллоҳ азза ва жаллани рози қиладиган кўринишда намозингизни қоим қила оласиз, деган умиддамиз, иншааллоҳ.\nМавзу - Намозда хушуъ


Қўлда йиғилган учар мотоцикл видеосини томоша қилинг - Автомобильные новости UZ - Скачать музыку бесплатно новинки музыки 2016-2017\nҚўлда йиғилган учар мотоцикл видеосини томоша қилинг\nБританиялик ихтирочи ўз гаражида “учар мотоцикл” йиғди ва “Абдуллажон” фильми қаҳрамонлари сингари ҳавога парвоз қилди. Бу галги видеолавҳа қаҳрамони британиялик ихтирочи ва телебошловчи Колин Фёрз. У ўзининг антиқа ихтиролари билан шуҳрат қозонган. У, масалан, болалар аравачаси ва ялпоқ тувакка (унитаз) реактив двигатель ўрнатган. Муз ғилдиракли велосипед ясаган ва ногиронлар аравачасини 110 км/соат тезликда ҳайдаган. Фёрз ўз тилида “ховербайк” деб атовчи учар мотоциклини алюминий қувур ва пластик қопламалардан ясади. Учиш аппаратининг олди ва орқасига парапланёрчилар ишлатадиган парракли икки двигатель ўрнатди. Бу ишга бир ойча вақт сарфлади, мотоцикл вазни устида ишлаш кўп вақтни олди. Видеолавҳада томоша қилишингиз мумкин, учар мотоцикл бошқаришнинг бир оз ҳадисини олган “учувчи” эпчиллик билан парвоз қила олади. - деб хабар бермоқда Carzone.uz нашри.


Хитой Ўзбекистонга банан етказиб бермаслиги маълум қилинди - Daryo\n21:15, 15.02.2020 64682\nЎзбекистонга сотиладиган бананларнинг деярли барчаси Эквадордан келтирилади. Хитой ҳеч қачон Ўзбекистонга банан етказиб бермаган, чунки у мазкур мевани экспорт қиладиган мамлакат ҳисобланмайди. Бу ҳақда EastFruit таҳлилчилари маълум қилди, дея хабар беради Spot.\nЯнварь ойи охирда ижтимоий тармоқларда Ўзбекистонга Хитойдан келтириладиган бананларда коронавирус инфекцияси борлиги ҳақидаги хабарлар тарқалди. Бу хабар айрим савдо нуқталарида банан нархи кескин тушиб кетишига олиб келди.\nШунингдек, ижтимоий тармоқларда бошқа давлатларда етиштирилган бананлар ҳам Хитойнинг коронавирус ўчоғи бўлган Ухань шаҳрида сараланиши ҳақида маълумотлар тарқалди. Аслида Ўзбекистон учун мўлжалланган бананлар асосан Россияда сараланади. «Korzinka.uz» супермаркетлари тармоғи вакиллари ҳам бананлар Санкт-Петербург орқали Эквадордан келтирилишини тасдиқлади.\nEastFruit таҳлилчиларига кўра, Ўзбекистон шундоқ ҳам банан энг кам истеъмол қилинадиган мамлакатлардан бири ҳисобланади: фуқаролар ўртача йилига атиги 700 грамм ёки 5 дона банан истеъмол қилади. Яъни, мамлакат аҳолисининг катта қисми умуман бананларни харид қилмайди.\nМаълумот учун, коронавирус фақат тирик организмлар, жумладан, одамлар ёки жониворлар орқали ўтиши мумкин. Бананлар ҳатто Хитойда етиштирилган ёки сараланган бўлса ҳам, улардан вирус юқтиришнинг имкони йўқ.\n19:56, 22.03.2020 302189\n09:12, 26.03.2020 338361\n18:59, 31.03.2020 266554\n01:10, 29.05.2020 1473\n23:59 Бугун 5536\n23:47 Бугун 7171\n23:35 Бугун 6386\n00:00 Бугун 132333\n23:15, 26.05.2020 123066\n16:08, 27.05.2020 112539\n10:07, 27.05.2020 107696


Тошкент шаҳар ҳокимлиги деярли 100 кишидан иборат Жамоатчилик кенгашини таъсис этди\n16:53 / 18.05.2018 6142\nТошкент шаҳар ҳокимлиги деярли юз кишидан иборат Жамоатчилик кенгашини таъсис этди. Бу ҳақда ҳокимлик ахборот хизмати хабарида айтилади.\nҚайд этилишича, кенгаш жамоаси (аъзолари ва экспертлар) нафақат ишлаб чиқаради, балки илғор ғояларни амалга ҳам оширади.\nКенгаш аъзолиги, эксперти учун танлов очиқ ҳолатда бўлиб, хоҳловчи барча ҳамшаҳарларимиз ўз номзодларини тақдим этиши мумкин. Жамоатчилик кенгашининг тақдимномалар асосида шакллантирилган рўйхати Тошкент шаҳар ҳокимининг қарори билан тасдиқланади. Жамоатчилик кенгашига 25 нафаргача аъзо танлаб олинади. Шунингдек, яна 75 киши эксперт ва кўнгилли равишда кенгаш ишларида иштирок этиши мумкин.\nЖамоатчилик кенгаши аъзолигига қўйиладиган талаблар:\n• Жамоатчилик асосида ишлаш;\n• Маълум соҳа бўйича чуқур билимга эга бўлиш (соҳа йўналишлари қуйида эълон қилинади) ва қўшимча тарзда таклиф этилган ғояларнинг амалга оширилиши учун масъулиятни ўз зиммасига олиш;\n• Кунига камида 2 соатни Жамоатчилик кенгаши аъзоси вазифасини бажаришга ажратиш (жисмоний ва онлайн тарзда);\n• Кенгашда ишлаш учун тажриба ва қобилият ҳамда махсус билим, вақт, халқаро тажриба, моддий ва маънавий қўллаб-қувватлаш шаклида кўникмалар шунингдек, ресурслар шаҳар тубдан ривожлантириш лойиҳавий бошқарувига оид кўникма ва шаҳар учун ташаббуслар амалга ошириш салоҳиятига эга бўлиш (ўзингизга мақбулларининг тагига чизиб қўйинг);\n• Тематик қўмитага раҳбарлик қилишга тайёргарлик даражаси;\n• Аъзоликка танлов давомида бой тажрибага ҳамда турли ёш гуруҳлар ва фаолият соҳалари бўлган кишиларга эътибор қаратилади. Ҳар бир номзод, албатта, ғайратли, малакали ва фидойи бўлиши керак.\n• Ариза 2018 йил 1 июнгача топширилиши керак;\n• Маълумотлар 7 июн 2018 йилгача умумлаштирилади ва Жамоатчилик кенгаши таркиби ҳақида қарор қабул қилинади;\n• Жамоатчилик кенгаши ва унинг таркибини тасдиқлаш тўғрисида шаҳар ҳокимининг қарори қабул қилинади. Маълумотлар Тошкент шаҳар ҳокимлиги веб-сайтига жойлаштирилади;\n• Кенгаш аъзолари ва экспертлар ахлоқ кодексини ва Жамоатчилик Кенгаши қарорини ўқиб чиқишлари ва имзолашлари керак.\nЖамоатчилик кенгаши экспертига қўйиладиган талаблар:\n• Ихтиёрий асосда ишлаш;\n• Муайян соҳадаги эксперт билимлари, уларни малакали шакллантириш ва ҳимоя қилишга тайёрлик;\n• Жамоатчилик кенгаши мутахассисининг вазифаларини бажариш учун ҳафтада 2 соатни ажратиш (жисмоний ва онлайн тарзда).\n• Махсус билимга эга бўлиш, вақт, моддий ва халқаро тажриба, маънавий қўллаб-қувватлаш шаклида кўникмалар ва жамоада ишлаш қобилияти, шунингдек, ресурслар, шаҳарни ривожлантириш учун ўзига хос концепция ва шаҳар учун ташаббуслар амалга ошириш учун лойиҳа бошқаруви кўникмалари – сиз учун пастки чизиқда;\n• Танловда турли ёшга ва тажрибага эътибор берилади.


Ислом Каримов хотирасига бағишлаб бунёд этилган ҳайкал пойи гулларга бурканди - Жамият - PressNews.uz\nБош Саҳифа / Жамият / Ислом Каримов хотирасига бағишлаб бунёд этилган ҳайкал пойи гулларга бурканди\nИслом Каримов хотирасига бағишлаб бунёд этилган ҳайкал пойи гулларга бурканди\nҚўшилди: 01 сентябр 2017 16:00\nЎзбекистон Республикаси Мустақиллигининг 26 йиллик байрами ва Қурбон ҳайити кўтаринки руҳда нишонланаётган айни дамда Тошкентдаги Оқсарой қароргоҳи олдида буюк давлат ва сиёсат арбоби, мустақил Ўзбекистон асосчиси, Ислом Каримов хотирасига бағишлаб бунёд этилган ҳайкал пойи гулларга бурканди, деб хабар берди ЎзА.\nИслом Каримов хотираси ҳар биримизнинг юрагимиздан чуқур жой олган. У киши бизга бебаҳо мерос – мустақилликни инъом этди. Ҳозир хаёлимиздан кўп хотиралар ўтаяпти, ҳаёт йўлларини мушоҳада қилаяпмиз. Биринчи Президентимиз раҳнамолигида амалга ошган ғоят улуғ ва мардонавор эзгу ишларни муносиб давом эттиришда собитқадам бўлишимиз керак. Бугун Ислом Каримов ҳақига дуолар қилдик, Яратгандан юртимизга тинчлик, халқимизга омонлик, хайрли амалларимизга бардавомлик тиладик.\nСобиржон Отажонов, Наманган вилоятидан келган меҳнат фахрийси


Тошкент кўчаларидаги тирбандликлар: муаммо ва ечимлар\nКейинги пайтларда Тошкент йўлларида тирбандликлар кўпайиб бораётгани ҳаммани ташвишга солмоқда. Дунёнинг барча мегашаҳарларини безовта қилаётган бу муаммо бугун шаҳримиз аҳолиси ва меҳмонларини ҳам қийнаб, беҳуда вақт сарфлашларга, асаббузарликларга, йўл ҳаракати қоидалари бузилишларига сабаб бўлмоқда.\nТўғри, пойтахтимиз йўлларининг кенгайиши, асфальт қатламининг сифат жиҳатдан янгиланиши, кўприклар, йўл ўтказгичларнинг қурилиши, кузатув камераларининг ўрнатилиши муаммони ҳал этишда муҳим аҳамиятга эга бўлди. Аммо, бу борада ҳали шундай «сунъий» тўсиқлар борки, уларни бартараф этмасдан туриб, йўлларимиз қанчалик равон, кўчаларимиз кенг бўлмасин тирбандлик кўпайса-кўпаядики, камаймайди.\nКелинг, масалага оддий йўловчи сифатида ёндошиб, таҳлил қилиб кўрайлик.\nМуқаддам Сергелидан марказга — Мустақиллик майдонигача енгил автомашинада келиш учун 20–25 дақиқа сарфланарди. Кейинчалик бу кўрсаткич 30–35 дақиқани ташкил эта бошлади. Ҳозирга келиб эса 40–45 дақиқагача ошди. Ваҳоланки, бу даврда шу оралиқдаги йўллар бир неча бор кенгайтирилди, ўтказувчанлиги оширилди.\nТўғри, аҳолининг турмуш шароити яхшиланиб, шахсий автомобиллар сони кескин ошганлигини ҳеч ким инкор қила олмайди. Шунга қарамай бугунги кунда шаҳримиз кўчаларидаги тирбандликларнинг бош сабаби светофорларнинг ҳаракат оқими билан мувофиқлаштирилмаганлиги, иш режимининг оқилона белгиланмаганлиги, кўр-кўрона жойлаштирилганлиги билан боғлиқдир.\nГапимиз қуруқ бўлмаслиги учун қайд этилган йўналишдаги автомобиль қатновини тахлил қилиб кўрсак: Янги Сергели кўчасидан келаётган автомашина Ўзгариш даҳасига келганда 1–1,5 км узунликдаги тирбандликка учраши турган гап. Йўлнинг қарама-қарши томонида ҳам шундай манзарани кузатиш мумкин. Сабаб — шу ерда пиёдалар ўтиш жойи ва ён томон — маҳалладан чиқадиган иккинчи даражали йўл кесишмасида ўрнатилган светофор. Унинг яшил чироғи ҳар дақиқада юзлаб автомобилларни ўтказувчи асосий йўлга 40 сония, иккинчи тараф — онда-сонда ўтадиган пиёдалар ва ички кўчадан чиқиб келадиган 3–4 та автомашина учун 20 сония чақнаб туради. Яшил чироқ ёнгач, ҳайдовчи ҳаракатни бошлагунча 7–8 сония йўқотилишини, сариқ чироқ ёниши хавфини туйиб, ҳаракатни секинлаштириши ҳисобига 3–4 сония сарфланишини ҳисобга оладиган бўлсак, яшил чироқнинг автомашиналарни ўтказиш вақти 30 сонияга тенг бўлади. Яна сариқ чироқ, кейин 20 сония қизил чироқ, хуллас бир дақиқанинг фақат 30 сониясида шоҳ кўчада қатнов амалга ошади.\nАгарда асосий йўл учун яшил чироқни 40 сония ўрнига 90 сония қилиб қўйилса, йўлнинг ўтказувчанлик қобилияти беш–олти баробарга ошган бўларди. Иккинчи даражали йўлдан автомашиналар ва пиёдалар ўтиши учун яшил чироқ учун 12 сония кифоя. Қолаверса 10–15 чоғли автомобиль ва 7–8 пиёданинг 90 сония пойлаб, тўпланиб, йўлдан ўтиши ҳеч ким учун катта фожеа эмас. Асосийси — катта йўлда тирбандлик бартараф этилади.\nҲаракатланишни давом эттириб, Усмон Носир ва Гавҳар кўчаси (Жанубий вокзалга етмасдан) кесишмасига етиб келамиз. Бу ердаги тирбандлик ҳатто Янги Сергели ва Чоштепа кўчалари чорраҳасидаги қатновни издан чиқарадиган даражада. Сабри чидамаган ҳайдовчилар рулни пиёдалар ўтиш йўлагига солмоқда. Бақир-чақир авжига чиқади... Бу жойда ҳам айбдор — светофор. Янги Сергели кўчасидан келаётган транспорт оқими Гавҳар кўчасидаги оқимдан 3–4 марта кам бўлса-да, светофор ҳар икки тарафга тенг ишлайди. Натижада Янги Сергели кўчаси транспорт оқимига бардош бера олмай қолади. Айрим кунлари чорраҳада йўл ҳаракати хавфсизлиги инспектори қатновни тартибга солиб, Янги Сергели кўчаси бўйлаб транспорт ҳаракатини 50–60 секундга узайтиради. Натижада, тирбандлик тезда бартараф этилади.\nШу йўналишда ҳаракатни давом эттирамиз. Шота Руставели ва Кичик Миробод кўчалари кесишган жойда («GRAND MIR» меҳмонхонасига етмасдан) бир бирига жуда яқин ўрнатилган икки светофорга дуч келамиз.\nМазкур чорраҳада ҳам пиёдалар ўтиш жойи ва иккинчи даражали йўлда қатнов жуда сийрак бўлса-да, светофорнинг яшил чироғи у тарафга нақ 28 сония «хизмат қилади». Ҳолбуки, шу даврда Кичик Миробод кўчаси бўйлаб бу хизматдан бор-йўғи 2–3 та таранспорт воситаси фойдаланади. Шота Руставели шоҳкўчаси эса кун бўйи серқатнов...\nБизнингча, шу чорраҳадаги иккала светофорни олиб ташласа ҳам бўлади. Чунки ундан олдинги светофорда транспорт оқими тўхтаган маҳалда 2-3 автомашина шоҳкўчага монеликсиз кира олади.\nБундай ҳолатни шаҳарнинг бошқа нуқталарида ҳам кузатиш мумкин. Бизнингча, шаҳарда ўрнатилган барча светофорларда мутахассислар томонидан мониторинг ўтказиб, пиёдалар ўтиш жойи ва чорраҳалардаги транспорт оқими интенсивлигини ўрганиб чиқиш ва шу асосда светофорларнинг иш режимини белгилаш лозим.\nАйтайлик, асосий йўл ва иккинчи даражали йўлнинг транспорт ўтказиш қобилияти мос равишда 80 % ва 20% бўлса, у ҳолда яшил чироқ иккинчи даражали йўлда 20 сония, асосий йўлда 80 сония ёниб туриши талаб қилинади. Пиёдалар ўтиш жойларида светофорнинг яшил чироғи йўлнинг бир тарафидан иккинчи тарафига кесиб ўтишга кетадиган ўртача вақт давомида ёниб туриши етарли бўлади. Бу вақт 12–14 сониядан кўп бўлмайди. Баъзида пиёдалар ўтиши учун ўрнатилган светофорда катта йўлда юзлаб транспорт тўхтаб тургани ҳолда йўлни кесиб ўтаётган бирорта пиёда кўринмайди. Аммо, светофор 20 сония давомида йўлни «ёпиб» тураверади. Келажакда кўчаларга «ақлли» светофорлар ўрнатилиб, бу муаммони ҳал қилиши аниқ. Ҳозирча бу ишни тегишли мутасаддилар амалга оширишга мажбур.\nСветофорлар яшил чироғининг асосий кўча бўйича ёниб туриш муддатини узайтириш ва қўшимча йўлга нисбатан ёниш муддатини қисқартириш йўлларнинг ўтказувчанлик қобилиятини бир неча бора ошириши тайин. Кўпгина хорижий давлатларнинг бу борадаги тажрибасини ўрганиш шуни кўрсатмоқдаки, шоҳкўчаларда яшил чироқ 120 сониягача порлаб туради. Бу жуда кўплаб транспортнинг тўсиқсиз йўлдан ўтиб олишига имкон беради ва тирбандликнинг олди олинади. Пиёдалар ўтиш жойларида эса яшил чироқ йўлнинг кенглигига қараб 9–14 сония ишлаб туради. Шу муносабат билан светофорларни жойлаштириш, уларнинг иш режимини мувофиқлаштириш қоидалари ишлаб чиқилиши ва Ўзбекистон Республикаси маъмурий жавобгарлик тўғрисидаги кодексга бу талабларни бузганлик учун мансабдор шахсларнинг жавобгарлигини кўзда тутувчи меъёрларни кўзда тутувчи қўшимчалар киритилиши лозим.\nМазкур таклифларни амалда қўллаш пойтахтимиз ва бошқа йирик шаҳарларимизда асоссиз тирбандликларнинг олдини олиш билан бирга йўл ҳаракати хавфсизлигини таъминлашда муҳим омил бўларди.\n19:40 / 03.06.2018\nТошкент кўчалари: ёмғирдан сўнг...


1. Ташкилий структура. Маркетингни ташкил этиш. Маркетингни татбиқ этиш. Маркетинг фаолиятини назорат қилиш. Ташкилий структура. Маркетингни ташкил этиш\nНазвание 1. Ташкилий структура. Маркетингни ташкил этиш. Маркетингни татбиқ этиш. Маркетинг фаолиятини назорат қилиш. Ташкилий структура. Маркетингни ташкил этиш\nКомпанияда маркетинг таъсирини бошқариш.\n1. Ташкилий структура. Маркетингни ташкил этиш.\n2.Маркетингни татбиқ этиш. Маркетинг фаолиятини назорат қилиш.\nКорхонада маркетингнинг ўсиб бориш аҳамияти унинг ташкилий тузилмасида ўз аксини топади. Ривожланиш босқичларини хам қўйидагича ажратиш мумкин:\n-маркетинг тақсимлаш воситаси сифатида;\n-сотиш вазифаси сифатида маркетинг вазифаларини ташкилий жамлаш;\n-маркетингни мустақил хизматга ажратиш;\n-маркетинг корхонанинг асосий вазифаси сифатида.\nМаркетинг тақсимлаш воситаси сифатида шунинг билан таърифлана-дики, бу босқичда товарларни сотиш муаммо эмас, шунинг учун маркетинг бу босқичда тақсимлаш вазифалари билан чекланади. Маркетинг фаолиятининг бундай ташкилий тузилмаси АҚШ ва Германияда 50-йилларнинг ўрталаригача мавжуд бўлган.\nСотиш билан боғлик муаммолар ва маркетингнинг аҳамиятини яхши тушуниш муҳим ташкилий ўзгаришларга олиб келган, яъни сотиш бўйича фаолият битта раҳбар ихтиёрига ўтган, бундай тузилма 50-йиллардаги Америка ва 70-йилларгача Германия учун хос бўлган.\nМаркетинг фаолияти ривожланишининг учинчи босқичи корхонанинг бошқа хизматлари билан тенг хуқуқли бўлган маркетинг ихтисослашган хизматининг пайдо булиши билан таърифланади. Бундай хизмат маҳоратни режалаштириш ва ривожлантириш нархини ташкил қилишга жавоб беради, маҳсулотнинг ташқи кўриниши, идиши ва номи хақидаги масалаларини ҳал қилади. Шунинг билан бирга, хар бир бўлим ўз манфаатларини ўйлайди, шунинг учун уларни ташкил этишда энг мувофиқ комбинациялари йўк ва маркетингнинг аҳамияти хам унча катта эмас.\nКорхона фаолиятининг барча соҳаларини маркетинг талабларини мўлжал қилиб олиши кейинги босқич бўлади, яъни маркетингга асосий вазифа сифатида қаралади. Шунинг учун барча бўлимлар маркетинг хизматига бўйсунади. Лекин, амалиётда тескари ҳолатлар хам учраб туради. Масалан, айрим Германия ва АҚШ компанияларида махсус маркетинг бўлимлари қисқартирилиб бошқариш тизимидан чиқарилган.\nШундай қилиб, маркетинг корхона фаолиятига тўлиқ ҳолда ёки қисман интеграциялашуви мумкин. Мамлакатимиз ва хориждаги тажрибалар шуни кўрсатадики, кўпчилик корхоналар ривожланишнинг учинчи босқичида турибди. Тўлиқ интеграция - кўпроқ умумий эҳтиёж товарлари соҳасидаги Америка корхоналарида қўлланилган.\nМаркетингни ташкил қилиш тузилмаси ва шакллари корхона тушиб колган вазиятнинг турли хил омиллари ва шароитларига боғлик. Бундай омилларга қўйидагилар киради:\n1. Корхона мақсадлари, яъни техник-иктисодий нуқтаи назардан ташкил қилиш вазифаларнинг бажарилишини таъминлаши, корхонани бошқариш-нинг енгиллаштирилиши, мувофиқлаштириш муаммоларини камайти-риши, шунинг билан ташкил қилишнинг уюшқоқлигини, ходимларни ўз ижодий салоҳиятларини амалга оширишларига қизиқишларини таъмин-лаши керак.\nИчки ва ташқи муҳит шароитлари. Ташқи шароитларга қўйидагилар киради: рақобат, сотишнинг ташқи каналлари, бозорлар сони ва сиғими, харид қобилияти, хуқуқий меъёрлар, сиёсий ва ижтимоий муносабатлар. Ички шароитларга қўйидагилар киради: корхонанинг катталиги ва унинг ёши; маҳсулотларнинг сони ва турли туманлиги; ходимларнинг малакаси, молиявий салоҳияти, мавжуд сотиш каналлари.\nХозирги вақтда маркетинг хизматини ташкил қилишнинг турли хил шакллари мавжуд, шунинг учун фақат баъзи бир замонавий ташкилий тузилмаларни кўриб чиқиш билан чекланамиз.\nМаркетингни вазифавий ташкил қилиш энг кенг ёйилган, у хуқуқ доираларининг чекланганлиги билан таърифланади. Маркетинг бу холда корхонанинг бошқа хизматлари билан бир қаторда чизиқ сифатида харакат қилади.Бошқарув жараёларининг ихтисослаштирилиши ва стандартлаш-тирилиши бу ташкилий тузилманинг юқори самарадорлигини белгилайди.\nМаркетингни вазифавий ташкил қилиш доирасидаги маҳсулот бўйича бошқарув 5-расмда келтирилган.\n5-расм. Маркетингни вазифавий ташкил қилиш.\nШунинг билан бирга, таъкидлаш керакки, муҳитга мослашиш нуқтаи назаридан вазифавий тузилма миқдорий тебраниш таъсирига жавоб беришга қодир, аммо муҳим муаммоларни ҳал қилиш учун мувофиқлаштириш етишмайди, шунинг учун ундан бир турли ишлаб чиқариш дастури бўлган корхоналарда фойдаланиш мумкин.\nВазифавий ташкил қилиш доираси мувофиқлаштирувчи муаммоларни ҳал қилиш учун баъзида маҳсулот бўйича менежмент киритилади. Маҳсулот бўйича менежер битта ёки бир турли буюмлар гуруҳини ишлаб чиқаришга тадбиқ этишдан то уни чиқариб сотишгача жавобгар бўлади. Бу билан боғлиқ унинг асосий вазифаси - ушбу маҳсулотни ишлаб чиқариш муносабати билан корхона хизматлари ишини мувофиқлаштиришдир.\nМаҳсулот бўйича бошқарув маҳсулоти режалаштириш, бозорга мослашиш, хизматларни мувофиқлаштиришини яхшилаш мумкин. Дастур қанчалик турли-туман бўлса, корхона шунчалик кучли диверсификациялашган ва бозори жўшқинлашган, маҳсулот бўйича маркетинг хизматини ташкил қилиш шунчалик яхшироқ мос тушади.Бундай тўзилма дивизионли деб аталади. Қоидага кўра, у корхонани вазифалар бўйича эмас, балки объектлар бўйича ташкил қилишни кўзда тутади, бунинг устига объектлар сифатида маҳсулотлар, мижозлар, бозорлар ва х.к.о. лар харакат қилишлари мумкин.Бундан ташқари маркетингни ташкил қилиш мижозлар, график аломатлар бўйича хам кўрилади.\nФирмалар маркетинг хизмати тузилмасининг энг қўлай мўлжалини танлашга харакат қилиб, маркетинг хизматини сегментли мўлжаллашга мурожаат қиладилар, маркетинг тузилишининг сегментли мўлжалланиши шундан иборатки, хар бир маркетинг - бошқарувчи бўлажак харидорлар-нинг белгиланган сегментлари билан, бу сегмент қандай географик бозорда булишидан катъий назар, ишлаш учун жавоб беради.\nБундай мўлжаллашни бажариш бўйича анча мураккаб бўлиб, аммо маркетинг бўлимлари ва хизматларини самарали мувофиқлаштиришни таъминлайди. Хорижий тажриба шуни кўрсатадики, бундай мулжалланиш-ни ташкил қилишнинг мураккаблиги хаммадан аввал универсаллаштириш талаб қилинадиган алоҳида товарлар бўйича ходимларни ихтисослашиши билан боғлик, бу эса шундай мутахассисларни танлашни мураккаблаш-тиради.\nМаркетинг хизмати қурилишининг мўлжалини танлашдан катъий назар, у қўйидаги белгиланган талабларга жавоб бериши керак:\n-алохида бўлинмаларнинг хуқуқлари, мажбуриятлари;\n-хуқуқ доираларининг тартибга солинишини таъминловчи эпчиллик, уюшқоқлик, мунтазамлик, мослашув, ҳамда уларни фирманинг узоқ муддатли стратегиясига мослиги.\nТузилманинг нисбатан соддалиги бошқарув, мувофиқлаштирувчи ва марказий хизматлар даражаси миқдорининг ўзгариши ҳисобига бошқарув тизими уюшқоқлигининг ўзгариши ҳисобига бошқарув тизимининг бутунлик ва мунтазамлилигини таъминлайди.\nМаркетинг хизмати кўламларини самарадорлик даражаси ва товарларни сотиш ҳажмига мос келиши. Ўзбекистон Республикаси корхоналари учун, уларга маркетинг ташқи бозорга чиқишда энг катта даражада зарур, экспорт ва импорт сотувлар хажмини ҳисобга олиш муҳимдир.\nТузилмани ишлаб чиқарилган маҳсулотлар ва хизматлар навлари ўзига хослигининг мос келиши катта аҳамиятга эга. Фирма, корхона, ассоциация таркибида тузилма товар тамойили асосида қурилган бўлишини, комплекс бозор сиёсати масалаларини ҳал қилиш эса хўжалик мустақиллиги берилган алоҳида тезкор бўлинма доирасида тўпланган бўлиши кераклигини билдиради.\nТашкилий тузилмани сотиш бозорлари сони ва хажмига мос келиши, хаммадан аввал, ташкилий тузилмани бозорни сегментларга бўлишни гуруҳлашуви, истеъмолчиларнинг алохида гуруҳларига даражаланган ёндошишни қўллаш, уларга энг яхши хизмат кўрсатишга йўналтирилганлигини кўзда тутади.\nИхтисослашган бўлинмада раҳбарликнинг энг юқори даражасида стратегик бошқарувнинг марказлашуви энг юқори бошқарув ходимларини стратегик масалаларини ҳал қилишда фаол иштирок этиш имкониятларини назарда тутади.\nМамлакатимиз тажрибаси ва Ўзбекистон Республикаси бозор муносабатларини ривожланиши даражасини ўрганиш акциядор жамиятлар ва ассоциацияларда маркетингнинг ривожланиши ва уни бошқарув фаолиятида кўллаш даражасига мувофиқ маркетингни ташкилий тузилмалари босқичма-босқич ташкил қилиниши кераклигини кўрсатди.\nБиринчи босқичда тижорат, бозор холати ва нархлар каби бўлинмалар киритилиши керак. Иккинчи босқичда бошқарув хизматлари тизимида юқори рахбарликка бўйсунадиган маркетинг буйича алоҳида сегмент ташкил этилиши керак.\nБундай бўлимнинг ихтиёрида қўйидаги масалалар бўлиши керак:\n-рекламалар ва сотишни рағбатлантириш ;\n-бозорлар холатини ва нахрларни башорат қилиш;\n-комплекс бозор тадқиқотлари;\n-интеграциялашган маркетинг сиёсатини ишлаб чикиш.\nКорхонада маркетинг асосий мақсади берилган вақт чегарасида фаолияти маблағлар билан таъминланиши доирасида рентабелликни таъминлаш ва белгиланган хўжалик хисобидаги фойдани олишдан иборат.\nЯпон фирмаларининг фикрича маркетингнинг тан олинган етакчи-ларининг асосий мақсадлари қўйидагилардан иборат:\n-режалаштирилган фойда, у фойда микдори, фойдани сотиш хажмига нисбати, бутун сармояганисбатан фойданинг меъёри, фойданинг ҳиссадорлик сармояга муносабати ва х.к.о. ларда акс эттирилиши мумкин;\n-сармоянинг таркиби, яъни ёрдамга берилган сармояларни активларнинг умумий миқдорига нисбати.\nҚўйилган мақсадларга мувофиқ маркетингнинг бозор вазиятларини кўпрок илмий-техник тараққиёт томонидан аниқланадиган талабнинг тўлов қобилияти ва товарнинг ўз таркибидаги тенденцияларини башорат қилишга мўлжалланганлини қўллаб-қуватлаш даркор.\n^ 2. Маркетингни татбиқ этиш. Маркетинг фаолиятини назорат қилиш.\nКорхоналарда маркетингни тадбиқ этишнинг ватанимиз ва хориж тажрибаси шуни кўрсатадики, маркетинги ташкил қилиш бу махсус ажратилган бўлим бўлмай, унга топширилган белгиланган вазифаларни, одатда корхонада хозирги вақтгача бажармаганлар ёки қисқача бажарганлар киради.\nХаммадан аввал бу корхона фаолиятини бозорга қайтадан мўлжаллаштириш, ишлаб чиқариш талабларига анъанавий қайтадан мўлжаллаштиришдан бозор талабларига мўлжаллаштиришга ўтиш. Бу албатта, муқобил тушунча эмас. Улар ўзаро якиндан боғланган бўлиб, бозорга мўлжаллаштириш корхона фаолиятидаги энг юқори поғона, ҳисобланади.\nМамлакатимиз тажрибаси кўрсатишича маркетинг хизматларини ташкил этиш турли хил тартибда амалга оширилиши мумкин. Аммо шуни таъкидлаш керакки, бундай хизмат, қоидага кўра, босқичма-босқич корхонанинг турли хил бўлинмаларига тарқатиб юборилган маркетинг-нинг барча асосий вазифалари бирлаштириб шакллантирилади. Шунинг билан бир вақтда корхонанинг маркетинг хизмати бирга эмас, балки бир неча бўлинмалар билан кўрсатилиши мумкин.\nБундай ҳолатда барча маркетинг вазифаларини аниқ мувофиқ лаштириш керак.Маркетингнинг хозирги замон концепцияси қўйидагичадир:\n-бозорни комплекс урганиш;\n-товар навларини режалаштириш;\n-талабани шакллантириш ва сотишни рағбатлантириш ;\n-савдо-сотик фаолиятини режалаштириш ва ташкил қилиш.\nМаркетингнинг асосий вазифалари бўлинмаларининг хизмат вазифаларини таққослаш йўли билан аниқланади.Бир томондан маҳсулотлар кўпгина турларининг кескин етишмаслиги, бошқа томондан ишлаб чиқаришда сотувда бўлмаган товарлар мавжуд бўлган вазиятда истеъмолчилар талаблари ва ишлаб чиқариш дастурлари ўртасида эпчилроқ ва тезкорроқ ўзаро алоқаларни таъминлаш учун маркетингдан фойдаланиш муҳим вазифа бўлади.\nКорхоналарда маркетинг хизматини яратишда босқичма-босқич ёндошиш мақсадга мувофиқ. Вазифаларнинг хар бирига фаолиятнинг ихтисослаштирилган тури киради, улар қўйидаги 5-жадвалда келтирилган.\nМаркетингнинг асосий функциялари.\nБозорни комплекс тадқиқ қилиш\nБозорнинг асосий кўрсаткичларини аниқлаш. Бозорнинг ривожланиш истиқболлари. Истеъмолчиларни ўрганиш истеъмолчиларнинг товарга муносабати, харид қилиш сабаблари, харид қилиш усуллари). Рақобатчилар позицияларининг ва фаолият амалиётининг таҳлили. Бозорни сегментлаш. «Мувофа-қиятнинг ҳал қилувчи омиллари» ни аниқлаш.\nТовар ассортиментини режа-лаштириш.\nИшлаб чиқариш нинг ассортимент таркибини ишлаб чиқиш. Товар-нинг ривожланиш анъаналари. Товарнинг истеъмол ва техник кўрсаткичлари ўртасида ўзаро алоқани ўрнатиш. Янгилик кири-тиш сиёсати. Товар рақобатбар-дошлигини баҳолаш. Баҳо сиёсати.\nТалабни шакллантириш ва сотишни рағбатлантириш.\nАлоқалар ўрнатишни ривожлан-тириш. Реклама. Сотишда ишлов-чиларни ихтисослаштириш. Кор-хона имиджини шакллантириш.\nСавдо-сотиш фаолиятини режа-лаштириш ва ташкил этиш.\nСотиш ва товар харакати канал-ларини танлаш. Товар айланиши, ассортимент позициялари бўйича режалаштириш. Маҳсулотни сотишни оптимал шароитларини аниқлаш. Сотишни прогнозлаш.\nЎзбекистон Республикаси корхоналари, ассоциациялари фаолияти-нинг маркетинг хизматлари бўйича таҳлили шуни кўрсатадики, бажарилаетган вазифаларнинг асосий қисми тижорат хизматлари бўлинмалари зиммасига юклатилган. Шу сабабли маркетинг хизматини тижорат блоки асосида ташкил қилиш мақсадга мувофиқдир.\nМаркетинг хизмат бўлимлари фаолиятининг асосий турлари қўйидаги\nМаркетинг хизмат бўлимлари фаолиятининг асосий турлари\nБозорни тадқиқ қилиш бўлими\nБозорнинг асосий кўрсаткичларини аниқлаш. Бозорнинг ривожланиш истиқболини прогнозлаш. Истеъмолчиларни ўрганиш. «Муваффақиятнинг асосий омиллари»ни аниқлаш. Рақобатчилар фаолиятини таҳлил қилиш.\nМаҳсулот ассорти-ментини режалашти-риш бўлими\nИшлаб чиқаришнинг ассортимент таркибини ишлаб чиқиш. Товарнинг истеъмол ва техник катталиклари ўртасида ўзаро боғлиқликни ўрнатиш.\nСотиш ва товар харакати каналларини танлаш. Маҳсулот ассортименти бўйича товар айланишини режалаштириш. Маҳсулотни реализация қилишнинг оптимал шароитларини аниқлаш. Сотишни прогнозлаш.\nХаридорлар талабини ўрганиш. Харидорларни рағбатлантириш. Сотиш каналлари ишловчи-ларини рағбатлантириш. Корхона обрў-эъти-борини шакллантириш.\nМаҳсулотни реклама қилиш. Корхона обрў-эътиборини шакллантириш. Ахборот алмашув-чанликни ривожлантириш.\nБундай тузилма бозор тузилмаларига эпчиллик билан жавоб бериши ва янги товарларни тадбиқ этишга кўмаклашади, шунинг муносабати билан маркетингнинг кўпгина вазифаларини бажариш битта бўлинмага жойланади, у бошқа хизматлар харакатини мувофиқлаштиради ва корхонада маркетинг стратегияси ва тактикасини ишлаб чиқиш учун боғловчи сегмент ҳисобланади.\nКорхонада маркетингни ривожланиши қабул қилинаётган қарорлар бирлигини таъминловчи услубий хужжатларни ишлаб чиқиш, маркетинг вазифаларини бажариш бўйича бўлинмалар фаолиятнинг ўзаро алоқалари ва мувофиқлашувини талаб қилади. Бу ўз навбатида комплекс мақсадли гуруҳларни матрицали ташкил қилиш ва яратиш ёрдамида маркетинг тизимини тадбиқ этишнинг кейинги босқичига ўтишга имкон беради.\nШунинг билан бирга, таъкидлаш керакки, корхонада маркетингни тадбиқ этиш хаммадан аввал маълумотларни йиғиш, ишлаб чиқиш ва жамлаш тизимини, яъни маркетинг ахборот тизими (МАТ)ни ташкил қилишини талаб қилади.\nМаркетингнинг мураккаб масалаларидан бири назорат-маркетинг соҳасида ҳолатлар ва жараёнларни доимий, мунтазам, узлуксиз текшириш ва баҳолашдир. Ўз мохиятига кўра назорат меъёрларни ва хақиқий холатни таққослашни билдиради. Муҳит шароитларининг тез ўзгариши, бозор вазиятларига тез эътибор бериш зарурлиги маркетинг назоратини муҳим аҳамият касб этишига олиб келди.\nМаркетинг назоратининг асосий мақсадлари қўйидагилардан иборатдир:\n-мақсадларга эришиш даражасини белгилаш;\n-яхшиланиш имкониятини аниқлаш;\n-корхона мослашувчанлигини талаб килинган атроф-мухит ўзгаришларига канчалик мос келишини аниқлаш.\nМамлакатимиз корхоналари, ассоциацияларида маркетинг хизматларини ташкил қилиш маркетингга таянган бошқарув тизимини яратишга имкон беради.\nМаркетинг фаолиятининг назорати маҳсулотларни сотиш устидан назорат қилиш, сотиш имкониятларини таҳлил қилиш, тадбиркорлик фаолиятининг фойдалилигини назорат қилиш, маркетинг харажатларини таҳлил қилиш, техник ва стратегик назорат ва маркетинг тафтишини назарда тутади.\nМаркетингнинг назорати ва тафтишининг асосий вазифаси корхоналар, ассоциацияларнинг ишлаб чиқариш-сотиш ва илмий-техник фаолияти самарадорлигининг оширишдан иборатдир.\nҚоидага кўра, маркетинг фаолиятининг назорати ўз ичига қўйидагиларни олади:\n-сотишни амалга ошириш ва уни имкониятлари устидан назорат;\n-фойдалиликнинг назорати ва маркетинг харажатлари таҳлили;\n-стратегик назорат ва маркетингни тафтиш.\nСотиш фаолиятини назорат қилиш хақиқий сотиш ва улар тенденцияларини режалаштирилган кўрсаткичлари билан таққослашда ҳисобга олиш йўли билан амалга оширилади.\nФойдалиликни назорат қилиш ва маркетинг харажатларини таҳлил қилиш алохида товарлар, уларнинг ассортимент гуруҳлари, бозор сегментлари, худудлари, савдо каналлари, реклама воситалари, савдо ходимлари ва бошқалар бўйича амалга оширилади.\nМаркетингнинг стратегик назорати ва таҳлили корхона ишлаб чиқариш-сотиш ва илмий-техник фаолияти ривожланишининг асосий кийинчиликлари ва истиқболини аниқлаш мақсадида асосий вазифалар, стратегиялар, маркетинг тезкор тадбирлари ва маркетинг ташкилотлари баҳоларини белгилайди.\nМаркетингнинг тафтиши, қоидага кўра, ўз ичига маркетингнинг макро ва микро муҳити маркетинг хазматларини фаолият юритиши самарадорлигининг таҳлилини, ҳамда маркетинг сиёсати: товар, нарх, реклама, ходимларни ўз ичига олади.\nНазоратни ташкил қилиш корхонанинг катталиги, ходимларнинг малакаси, назорат вазифаларининг мураккаблигига боғлик бўлади.\nКорхонада маркетингнинг ташкил қилиниши ўсиши билан унинг ихтисослашувига ва маркетинг назоратининг алоҳида бирлигини яратишга эҳтиёж ортиб боради.\n1. Корхонада маркетингнинг ўсиб бориш аҳамияти унинг ташкилий тузилмасида ўз аксини топади.\n2. Маркетингнинг асосий вазифалари бўлинмаларининг хизмат вазифаларини таққослаш йўли билан аниқланади.\n3. Маркетинг фаолиятининг назорати маҳсулотларни сотиш устидан назорат қилиш, сотиш имкониятларини таҳлил қилиш, тадбиркорлик фаолиятининг фойдалилигини назорат қилиш, маркетинг харажатларини таҳлил қилиш, техник ва стратегик назорат ва маркетинг тафтишини назарда тутади.\n1.Компания ташкилий структураси тушунчаси.\n2. Маркетинг бўлимларини ташкил қилиш.\n3. Маркетинг фаолияти назорати.\n5. Стратегик назорат.\nНазорат ва мулоҳаза учун саволлар.\n1.Компания ташкилий структураси тушунчаси нима?\n2. Маркетингни вазифавий ташкил қилиш деганда нимани тушунасиз?\n3.Маркетинг бўлимлари қандай ташкил қилинади?\n4. Маркетингнинг асосий функцияларига нималар киради?\n5.Маркетинг фаолияти назорати нима?\n6. Маркетинг фаолиятининг назорати нималарни ўз ичига олади?\n7.Фойдалилини назорат қилиш нима?\n8.Самарадорликни назорат қилиш нима?\n9. Стратегик назорат нима?\n10.Маркетинг аудити нима?